ಸೀಮಿತ ಹೊಣೆಗಾರಿಕೆ ನಿಗಮ

ಒಂದು **ಸೀಮಿತ ಹೊಣೆಗಾರಿಕೆ ಕಂಪನಿಯು ** **(ಎಲ್ ಎಲ್ ಸಿ)**  ಅಥವಾ ಅಪರೂಪವಾಗಿ ಒಂದು **ಸೀಮಿತ ಹೊಣೆಗಾರಿಕೆವುಳ್ಳ**  ಕಂಪನಿಯು **(ಡಬ್ಲ್ಯೂ ಎಲ್ ಎಲ್)**, ಜೋಡಿದಾರಿಕೆ ಮತ್ತು ಕಾರ್ಪೊರೇಟ್ ರಚನೆಗಳ ಅಂಶಗಳನ್ನು ಹೊಸೆಯುವ ಒಂದು ಸಡಿಲ ರೂಪದ ವಾಣಿಜ್ಯ ಉದ್ಯಮ.  ಇದು ಯುನೈಟೆಡ್ ಸ್ಟೇಟ್ಸ್ ನ ವಿಸ್ತೃತ ಬಹುಮತದ ವ್ಯಾಪ್ರಿಪ್ರದೇಶಗಳ ಕಾನೂನಿನಲ್ಲಿ ವ್ವವಹಾರ ಕಂಪನಿದ ಕಾನೂನುಬದ್ಧ ರೂಪವಾಗಿದ್ದು, ಅದರ ಒಡೆಯರಿಗೆ ಸೀಮಿತ ಹೊಣೆಗಾರಿಕೆಯನ್ನು ಒದಗಿಸುತ್ತದೆ. ಬಹುಬಾರಿ ತಪ್ಪಾಗಿ "ಸೀಮಿತ ಹೊಣೆಗಾರಿಕೆ ನಿಗಮ" (ಕಂಪನಿ ಎನ್ನುವ ಬದಲಿಗೆ) ಎಂದು ಕರೆಯಲಾಗುವ ಇದು ಒಂದು ನಿಗಮಯ ಮತ್ತು ಒಂದು ಜೋಡಿದಾರಿಕೆಯ ಅಥವಾ ಏಕವ್ಯಕ್ತಿ ಒಡೆತನ (ಎಷ್ಟು ಜನ ಮಾಲೀಕರಿದ್ದಾರೆ ಎಂಬುದನ್ನು ಆಧರಿಸಿ)ಗಳೆರಡರ ಕೆಲವು ಗುಣಗಳನ್ನು ಹೊಂದಿರುವ ಒಂದು ಮಿಶ್ರ ತಳಿಯ ವ್ಯವಹಾರ ಘಟಕ. ಒಂದು ಎಲ್ ಎಲ್ ಸಿಯು ಒಂದು ವ್ಯವಹಾರ ಫಟಕವಾಗಿದ್ದರೂ ಕೂಡ, ಅದು ಒಂದು ವಿಧದ ಅಸಂಘಟಿತ ಸಂಘಟನೆಯೇ ಹೊರತು ಒಂದು ನಿಗಮವಲ್ಲ. ಒಂದು ಎಲ್ ಎಲ್ ಸಿಯು ಒಂದು ನಿಗಮದೊಂದಿಗೆ ಹಂಚಿಕೊಳ್ಳುವ ಪ್ರಾಥಮಿಕ ಗುಣವೆಂದರೆ ಸೀಮಿತ ಹೊಣೆಗಾರಿಕೆ ಮತ್ತು ಅದು ಒಂದು ಪಾಲುದಾರಿಕೆಯೊಂದಿಗೆ ಹಂಚಿಕೊಳ್ಳುವ ಪ್ರಾಥಮಿಕ ಗುಣವೆಂದರೆ ಪಾಸ್-ತ್ರೂ ಆದಾಯ ತೆರಿಗೆದಾರಿಕೆಯ ಲಭ್ಯತೆ. ಇದು ಬಹು ಬಾರಿ ಒಂದು ನಿಗಮಕ್ಕಿಂತ ಹೆಚ್ಚು ಸಡಿಲವಾಗಿರುತ್ತದೆ ಮತ್ತು ಒಬ್ಬನೇ ಮಾಲೀಕನಿರುವ ಕಂಪನಿಗಳಿಗೆ ಹೆಚ್ಚು ಸೂಕ್ತವಾಗಿದೆ.

ಸೀಮಿತ ಹೊಣೆಗಾರಿಕೆ ಎಂದರೆ ಮಾಲೀಕರು ಯಾವಾಗಲೂ ಸಂಪೂರ್ಣವಾಗಿ ವೈಯಕ್ತಿಕ ಹೊಣೆಗಾರಿಕೆಗಳಿಂದ ರಕ್ಷಣೆ ಹೊಂದಿರುತ್ತಾರೆಂದು ಅರ್ಥವಲ್ಲ ಎಂಬುದನ್ನು ತಿಳಿಯುವುದು ಮುಖ್ಯ. ಒಂದು ತೆರನ ವಂಚನೆ ಅಥವಾ ಸುಳ್ಳು ಪ್ರಾತಿನಿಧ್ಯ ಕಂಡುಬಂದಿದ್ದರೆ ಅಥವಾ ಮಾಲೀಕನು ಕಂಪನಿಯನ್ನು ಒಂದು ಆಲ್ಟರ್ ಇಗೋ(ಪ್ರತಿಸ್ವರೂಪ) ಆಗಿ ಬಳಸುವ ಕೆಲವು ಸನ್ನಿವೇಶಗಳಡಿ, ನ್ಯಾಯಾಲಯಗಳು ಎಲ್ ಎಲ್ ಸಿಗಳ ಸಾಂಘಿಕ ಹೊದಿಕೆಯನ್ನು ಭೇದಿಸಬಲ್ಲವು ಮತ್ತು ಭೇದಿಸುತ್ತವೆ.

## ಹೊಂದಿಕೊಳ್ಳುವಿಕೆ ಮತ್ತು ವೈಫಲ್ಯದ ನಿಯಮಗಳು 
"ಅನ್ವಯಿಸುವ ಒಪ್ಪಂದದಲ್ಲಿ ಅನ್ಯ ರೀತಿಯಲ್ಲಿ ಒದಗಿಸದ ಹೊರತು" ಎಂಬ ನುಡಿಗಟ್ಟು (ಅಥವಾ ಅದರ ಸಮಾನಾರ್ಥಕವಾದುದು)ಎಲ್ಲ ಪ್ರಸ್ತುತ ಎಲ್ ಎಲ್ ಸಿ ನಿಬಂಧನಗಳ ತುಂಬ ಕಾಣಬರುತ್ತದೆ ಮತ್ತು ಇದು ಎಲ್ ಎಲ್ ಸಿಯ ಸದಸ್ಯರು ತಮ್ಮ ಎಲ್ ಎಲ್ ಸಿಯು ಹೇಗೆ ಆಡಳಿತಕ್ಕೊಳಪಡಬೇಕು ಎಂದು ನಿರ್ಣಯಿಸಲು (ಅದು ಕಾನೂನಿನ ಪರಿಮಿತಿಗಳನ್ನು ಮೀರದಿದ್ದರೆ ಮಾತ್ರ) ಹೊಂದಿರುವ ಸ್ವಾತಂತ್ರ್ಯಕ್ಕೆ ಕಾರಣವಾಗಿದೆ. ರಾಜ್ಯ ನಿಬಂಧನಗಳು ಅನ್ವಯಿಸುವ ಒಪ್ಪಂದವು ಅನ್ಯಥಾ ಒದಗಿಸದ ಹೊರತು ಒಂದು ಎಲ್ ಎಲ್ ಸಿಯು ಹೇಗೆ ಆಡಳಿತಕ್ಕೊಳಪಡಬೇಕು ಎಂಬುದಕ್ಕೆ ಮಾದರಿಯಾಗಿ ಸ್ವಯಂಚಾಲಿತ ಅಥವಾ "ಪರ್ಯಾಯ" ನಿಯಮಗಳನ್ನು ಒದಗಿಸುತ್ತವೆ.

ಇದೇ ರೀತಿಯಾಗಿ "ಬೈಲಾಗಳಲ್ಲಿ ಅನ್ಯಥಾ ವಿಧಿಸದ ಹೊರತು" ಎಂಬ ನುಡಿಗಟ್ಟು ಎಲ್ಲ ನಿಗಮ ಸಂಬಂಧೀ ಕಾನೂನು ನಿಬಂಧನಗಳಲ್ಲಿ ಕೂಡ ಕಾಣಬರುತ್ತದೆ, ಆದರೆ, ಬಹುತೇಕವಾಗಿ ಒಂದು ಅಲ್ಪ ವ್ಯಾಪ್ತಿಯ ವಿಚಾರಗಳಿಗೆ ಮಾತ್ರ ಸಂಬಂಧಿಸಿರುತ್ತದೆ.

## ಆದಾಯ ತೆರಿಗೆ 
ಯು.ಎಸ್.ನ ಫೆಡರಲ್ ಆದಾಯ ತೆರಿಗೆ ಉದ್ದೇಶಗಳಿಗಾಗಿ, ಎಲ್ ಎಲ್ ಸಿಗಳನ್ನು ಅನೈಚ್ಛಿಕವಾಗಿ ಒಂದು ಪಾಸ್-ಥ್ರೂ ಘಟಕವಾಗಿ ಪರಿಗಣಿಸಲಾಗುತ್ತದೆ. ಅದರಲ್ಲಿ ಕೇವಲ ಒಬ್ಬ ಸದಸ್ಯನಿದ್ದರೆ, ತೆರಿಗೆ ಉದ್ದೇಶಗಳಿಗೆ ಅದನ್ನು ಒಂದು "ಅಮಾನ್ಯ ಘಟಕ"ವಾಗಿ ಪರಿಗಣಿಸಲಾಗುವುದು ಮತ್ತು ಮಾಲೀಕನು/ಳು ಆ ಎಲ್ಎಲ್ ಸಿಯ ಆದಾಯವನ್ನು ತನ್ನದೇ ತೆರಿಗೆ ಪತ್ರಸಲ್ಲಿಕೆಯನ್ನು ಪರಿಶಿಷ್ಟ ಸಿನಲ್ಲಿ ತಿಳಿಸುತ್ತಾನೆ. ಹೆಚ್ಚು ಸದಸ್ಯರಿರುವ ಎಲ್ಎಲ್ ಸಿಗಳನ್ನು ಒಂದು ಪಾಲುಗಾರಿಕೆಯಾಗಿ ಪರಿಗಣಿಸಲಾಗುವುದು ಮತ್ತು ಅದರ ಪರವಾಗಿ ಐಆರ್ ಎಸ್ ನಮೂನೆ 1065ಅನ್ನು ಸಲ್ಲಿಸಲೇ ಬೇಕು. ಪ್ರತಿಯೊಬ್ಬ ಪಾಲುದಾರನು ತಮ್ಮ ತೆರಿಗೆ ರಿಟರ್ನ್ ನಲ್ಲಿ ತೋರಿಸಬೇಕಾದ ತಮ್ಮ ಪಾಲಿನ ಆದಾಯ ಅಥವಾ ನಷ್ಟಗಳಿಗೆ ಒಂದು ಕೆ-1 ಅನ್ನು ಪಡೆಯುತ್ತಾರೆ.

ಪರ್ಯಾಯವಾಗಿ, ಎಲ್ಎಲ್ ಸಿ ಗಳು, ಐಆರ್ ಎಸ್ ನಮೂನೆ 8832 ಅನ್ನು ಸಲ್ಲಿಸಿ, ಒಂದು ನಿಗಮದಂತೆ ತೆರಿಗೆ ಹಾಕಿಸಿಕೊಳ್ಳುವ ಆಯ್ಕೆ ಮಾಡಬಗುದು. ಅವುಗಳನ್ನು ಒಂದು ಸಾಮಾನ್ಯ ಸಿ ನಿಗಮವೆಂದು ಪರಿಗಣಿಸಬಹುದು (ಲಾಭಾಂಶಗಳನ್ನು ಇತರ ಹಂಚಿಕೆಗಳನ್ನು ಯಾವುದೇ ಸದಸ್ಯರಿಗೆ ಮಾಡುವ ಮುಂಚಿನ ಘಟಕದ ಆದಾಯಕ್ಕೆ ತೆರಿಗೆ ಹಾಕುವುದು, ಮತ್ತೆ ಸದಸ್ಯರಿಂದ ಆದಾಯವಾಗಿ ಸ್ವೀಕೃತಗೊಂಡ ಮೇಲೆ ಲಾಭಾಂಶಗಳ ಅಥವಾ ಹಂಚಿಕೆಗಳ ಮೇಲೆ ತೆರಿಗೆ ವಿಧಿಸುವುದು) ಅಥವಾ ಒಂದು ಎಲ್ ಎಲ್ ಸಿಯು ಒಂದು ಎಸ್ ನಿಗಮವಾಗಿ ಪರಿಗಣಿಸಲ್ಪಡಲು ಆಯ್ಕೆ ಮಾಡಿಕೊಳ್ಳಬಹುದು. ಕೆಲವು ಟಿಪ್ಪಣಿಗಾರರು ಎಸ್-ನಿಗಮದಂತೆ ತೆರಿಗೆಗೊಳಪಡುವ ಒಂದು ಎಲ್ ಎಲ್ ಸಿಯು ಅತ್ಯುತ್ತಮ ಸಾಧ್ಯ ಚಿಕ್ಕ ವ್ಯವಹಾರದ ರಚನೆ ಎಂದು ಸಲಹೆ ನೀಡುತ್ತಾರೆ.  ಇದು ಒಂದು ಎಲ್ ಎಲ್ ಸಿಯ ಸರಳತೆ ಮತ್ತು ಹೊಂದಿಕೊಳ್ಳುವಿಕೆಗಳನ್ನು ಒಂದು ಎಸ್ ನಿಗಮದ (ಸ್ವ-ಉದ್ಯೋಗ ತೆರಿಗೆ ಉಳಿತಾಯ) ತೆರಿಗೆ ಫಲಗಳೊಂದಿಗೆ ಒಟ್ಟುಗೂಡಿಸುತ್ತದೆ.

## ಪ್ರಯೋಜನಗಳು 
* ಚೆಕ್-ದ-ಬಾಕ್ಸ್ ತೆರಿಗೆ ವ್ಯವಸ್ಥೆ. ಯಾವುದೇ ಎಲ್ ಎಲ್ ಸಿ ಏಕವ್ಯಕ್ತಿ ಮಾಲೀಕ, ಪಾಲುದಾರಿಕೆ, ಎಸ್ ನಿಗಮ ಅಥವಾ ಸಿ ನಿಗಮದಂತೆ ತೆರಿಗೆಗೊಳಪಡಲು ಆಯ್ಕೆ ಮಾಡಿಕೊಳ್ಳಬಹುದು(ಅವು ಅನ್ಯಥಾ ಆ ರೀತಿಯ ತೆರಿಗೆ ಉಪಚಾರಕ್ಕೆ ಅರ್ಹವಾಗುವವರೆಗೆ), ಇದರಿಂದಾಗಿ ಮಹತ್ತರ ಪ್ರಮಾಣದ ಹೊಂದಾಣಿಕೆಯು ಲಭಿಸುತ್ತದೆ.
* ಸೀಮಿತ ಹೊಣೆಗಾರಿಕೆ, ಅರ್ಥಾತ್ ಸದಸ್ಯರು ಎಂದು ಕರೆಯಲ್ಪಡುವ ಎಲ್ ಎಲ್ ಸಿಯ ಮಾಲೀಕರು, ಎಲ್ ಎಲ್ ಸಿಯ ಕೃತ್ಯಗಳು ಮತ್ತು ಸಾಲಗಳ ಕೆಲವು ಅಥವಾ ಎಲ್ಲ ಹೊಣೆಗಾರಿಕೆಗಳಿಂದ ರಕ್ಷಿತರಾಗಿದ್ದಾರೆ, ರಾಜ್ಯದ ಹೊದಿಕೆ ಕಾನೂನುಗಳನ್ನು ಅವಲಂಬಿಸಿ.
* ಒಂದು ನಿಗಮದಲ್ಲಿ ಅಗತ್ಯವಿರುವುದಕ್ಕಿಂತ ಬಹಳ ಕಡಿಮೆ ಆಡಳಿತಾತ್ಮಕ ಕಾಗದದ ವ್ಯವಹಾರ ಮತ್ತು ದಾಖಲೆ ಇಡುವಿಕೆ.
* ಸರಿದು-ಹೋಗು ತೆರಿಗೆ ಪದ್ಧತಿ (ಅಂದರೆ ದುಪ್ಪಟ್ಟು ತೆರಿಗೆಯಲ್ಲದ್ದು) C ಪಾಲಿಕೆಯ ರೀತಿಯಲ್ಲಿ ಎಲ್ ಎಲ್ ಸಿ ತೆರಿಗೆಗೊಳಗಾಗಬೇಕೆಂದು ಬಯಸಿದರೆ ಮಾತ್ತ
* ಡೀಫಾಲ್ಟ್ ತೆರಿಗೆ ವರ್ಗೀಕರಣವನ್ನು ಬಳಸುವುದು, ಲಾಭಗಳು ಸದಸ್ಯರ ಹಂತದಲ್ಲಿ ವೈಯಕ್ತಿಕವಾಗಿ ತೆರಿಗೆಗೊಳಪಡುತ್ತವೆ, ಎಲ್ ಎಲ್ ಸಿ ಹಂತದಲ್ಲಿ ಅಲ್ಲ.
* ಬಹುತೇಕ ರಾಜ್ಯಗಳಲ್ಲಿ ಎಲ್ ಎಲ್ ಸಿ ಗಳನ್ನು ಅದರ ಸದಸ್ಯರಿಂದ ಬೇರೆಯೇ ಆದ ಅಸ್ತಿತ್ವ ಹೊಂದಿರುವ ಘಟಕಗಳೆಂದು ಪರಿಗಣಿಸುತ್ತಾರೆ. ಅದೇ ಮತ್ತಿತರ ಕಾನೂನು ವ್ಯಾಪ್ತಿಗಳಲ್ಲಿ ಎಲ್ ಎಲ್ ಸಿಗಳು ಕಾನೂನಿನಡಿ ತಮ್ಮ ಸದಸ್ಯರಿಂದ ಬೇರೆಯಾದ ನಿಲುವನ್ನು ಹೊಂದಿರುವುವೆಂದು ಪರಿಗಣಿಸದಂತೆ ನಿರ್ಧರಿಸುವ ಪ್ರಕರಣ ಕಾನೂನು ಬೆಳೆದಿದೆ. (ಇತ್ತೀಚಿನ ಡಿ.ಸಿ. ನಿರ್ಣಯಗಳನ್ನು ನೋಡಿ)
* ಎಲ್ ಎಲ್ ಸಿಗಳನ್ನು ಕೆಲವು ರಾಜ್ಯಗಳಲ್ಲಿ ಕೇವಲ ಒಬ್ಬನೇ ನೈಸರ್ಗಿಕ ವ್ಯಕ್ತಿಯ ಭಾಗವಹಿಸುವಿಕೆಯೊಂದಿಗೆ ಸ್ಥಾಪಿಸಬಹುದು.
* ಎಲ್ ಎಲ್ ಸಿಗಳ ಸದಸ್ಯತ್ವ ಆಸಕ್ತಿಗಳನ್ನು ವಹಿಸಿಕೊಡಬಹುದು, ಮತ್ತು ಆ ಆಸಕ್ತಿಗಳ ಆರ್ಥಿಕ ಫಲಗಳನ್ನು ಪ್ರತ್ಯೇಕಿಸಬಹುದು ಮತ್ತು ವಹಿಸಿಕೊಡಬಹುದು - ವಹಿಸಿಕೊಡಲ್ಪಡುವವನಿಗೆ ಲಾಭಗಳ / ನಷ್ಟಗಳ ಹಂಚಿಕೆಗಳ ಆರ್ಥಿಕ ಫಲಗಳನ್ನು ಒದಗಿಸಿ (ಒಂದು ಪಾಲುದಾರಿಕೆಯಂತೆ), ಸದಸ್ಯತ್ವದ ಆಸಕ್ತಿಯ ಒಡೆತನವನ್ನು ವರ್ಗಾಯಿಸದೆ (ಉದಾಹರಣೆಗೆ, ದ ವರ್ಜೀನಿಯಾ ಅಂಡ್ ಡೆಲವೇರ್ ಎಲ್ ಎಲ್ ಸಿ ಆಕ್ಟ್ಸ್ ಅನ್ನು ನೋಡಿ). 
* ಎಲ್ ಎಲ್ ಸಿಯು ಒಂದು ನಿಗಮದಂತೆ ತೆರಿಗೆಗೊಳಪಡಲು ಆಯ್ದುಕೊಂಡಿಲ್ಲದ ಹೊರತು, ಎಲ್ ಎಲ್ ಸಿಯ ಆದಾಯವು ಸಾಮಾನ್ಯವಾಗಿ ತನ್ನ ಸ್ವಭಾವವನ್ನು ಉಳಿಸಿಕೊಳ್ಳುತ್ತದೆ. ಉದಾಹರಣೆಗೆ ಬಂಡವಾಳ ಸಂಪಾದನೆಗಳಾಗಿ ಅಥವಾ ಪರ-ಮೂಲವುಳ್ಳ ಆದಾಯವಾಗಿ, ಸದಸ್ಯರ ಕೈಗಳಲ್ಲಿ.

## ಅನಾನುಕೂಲಗಳು 
* ನಿಬಂಧನೆಗಳಲ್ಲಿ ಎಲ್ ಎಲ್ ಸಿಗೆ ಕಾರ್ಯವಿಧಾನದ ಒಪ್ಪಂದವನ್ನು ಮಾಡಿಕೊಳ್ಳುವ ಅವಶ್ಯಕತೆ ಬಹುತೇಕ ರಾಜ್ಯಗಳಲ್ಲಿ ಇಲ್ಲದಿದ್ದಾಗ್ಯೂ, ಆ ತೆರನ ಒಪ್ಪಂದವಿಲ್ಲದೆಯೆ ಕಾರ್ಯ ನಿರ್ವಹಿಸುವ ಬಹು ಸದಸ್ಯ ಎಲ್ ಎಲ್ ಸಿಯ ಸದಸ್ಯರು ಸಮಸ್ಯೆಗಳನ್ನೆದುರಿಸಬಹುದು. ಏಕೆಂದರೆ, ಬಹಳ ಚೆನ್ನಾಗಿ ಬೆಳೆದಿರುವ ಹಾಗೂ ನಿಗಮಕ್ಕೆ ಮತ್ತು ಅದರ ಪಾಲುದಾರರಿಗೆ ಆಡಳಿತ ಮತ್ತು ರಕ್ಷಣೆಗಾಗಿ ವೈವಿಧ್ಯಮಯ ಅನುಬಂಧಗಳನ್ನು ನೀಡುವ ಷೇರು ನಿಗಮಗಳ ಕುರಿತಾಗಿರುವ ರಾಜ್ಯ ಕಾನೂನುಗಳಿಗೆ ಭಿನ್ನವಾಗಿ, ಬಹುತೇಕ ರಾಜ್ಯಗಳು ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯ ಸದಸ್ಯರಿಗಾಗಿ ಆಡಳಿತ ಮತ್ತು ರಕ್ಷಕ ಅನುಬಂಧಗಳನ್ನು ಹೇಳುವುದಿಲ್ಲ. ಹೀಗಾಗಿ, ಆ ತೆರನ ನಿಬಂಧನಾ ಅನುಬಂಧಗಳ ಅನುಪಸ್ಥಿತಿಯಲ್ಲಿ, ಒಂದು ಎಲ್ ಎಲ್ ಸಿಯ ಸದಸ್ಯರು ಒಂದು ಕಾರ್ಯವಿಧಾನ ಒಪ್ಪಂದದ ಸ್ವರೂಪದ ಕರಾರಿನ ಮೂಲಕ ಮಾತರ್ ಆಡಳಿತ ಮತ್ತು ರಕ್ಷಕ ಅನುಬಂಧಗಳನ್ನು ಸ್ಥಾಪಿಸಲು ಸಾಧ್ಯ. 
* ಒಂದು ನಿಗಮದಲ್ಲಿ ಬಂಡವಾಳದ ಶೇರು ಇರುತ್ತಲಾಗಿ ಆ ನಿಗಮದಲ್ಲಿ ಯಾರಾದರೂ ಒಬ್ಬರಿಗೆ ಇರುವ ಆಸಕ್ತಿಯ ಮಾರಾಟವನ್ನು ಅದು ಒಂದು ಎಲ್ ಎಲ್ ಸಿಯ ವಿಷಯದಲ್ಲಾಗುವುದಕ್ಕಿಂತ ಹೆಚ್ಚು ನೇರ ಮತ್ತು ಸುಗಮಗೊಳಿಸುತ್ತದೆ. 
* ಒಂದು ಎಲ್ಎಲ್ ಸಿಗಾಗಿ ಹಣಕಾಸಿನ ಬಂಡವಾಳವನ್ನು ಹೊಂದಿಸುವುದು ಹೆಚ್ಚು ಕಷ್ಟಕರವಾಗಬಹುದು, ಏಕೆಂದರೆ, ಹೂಡಿಕೆದಾರರು, ಮುಂದಾಗಬಹುದಾದ ಐಪಿಒನ ದೃಷ್ಟಿಯಿಂದ ಉತ್ತಮವಾಗಿ ಅರ್ಥವಾಗುವ ಕಾರ್ಪೊರೇಟ್ ಪ್ರಕಾರದಲ್ಲಿ ಹಣವನ್ನು ಹೂಡುವುದಕ್ಕೆ ಹೆಚ್ಚು ಉತ್ಸುಕರಾಗಿರಬಹುದು. ಒಂದು ಸುಲಭ ಪರಿಹಾರವೆಂದರೆ ಹೊಸದೊಂದು ನಿಗಮವನ್ನು ರಚಿಸಿ, ಅದರೊಳಕ್ಕೆ ಲೀನವಾಗುವುದು, ಎಲ್ಎಲ್ ಸಿಯನ್ನು ಒಡೆಯುವುದು ಮತ್ತು ಅದನ್ನು ಒಂದು ನಿಗಮವಾಗಿ ಪರಿವರ್ತಿಸುವುದು.
* ಹಲವು ರಾಜ್ಯಗಳು, ಅಲಬಾಮ, ಕ್ಯಾಲಿಫೋರ್ನಿಯಾ, ಕೆಂಟುಕಿ, ನ್ಯೂ ಯಾರ್ಕ್, ಪೆನ್ನ್ ಸಿಲ್ವೇನಿಯಾ, ಟೆನ್ನೆಸ್ಸೀ ಮತ್ತು ಟೆಕ್ಸಾಸ್ ಸೇರಿದಂತೆ, ಎಲ್ ಎಲ್ ಸಿಗಳ ಮೇಲೆ ಫ್ರಾಂಚೈಸ್ ತೆರಿಗೆ ಅಥವಾ ಬಂಡವಾಳ ಮೌಲ್ಯಗಳ ತೆರಿಗೆಯನ್ನು ವಿಧಿಸುತ್ತವೆ. (2007 ರಿಂದ ಆರಂಭಿಸಿ, ಟೆಕ್ಸಾಸ್ ತನ್ನ ಫ್ರಾಂಚೈಸ್ ತೆರಿಗೆಯನ್ನು ಒಂದು "ಮಾರ್ಜಿನ್ ತೆರಿಗೆ"ಯೊಂದಿಗೆ ಬದಲಾಯಿಸಿದೆ.) ಸಾರಾಂಶದಲ್ಲಿ, ಈ ಫ್ರಾಂಚೈಸ್ ಅಥವಾ ವ್ಯವಹಾರ ಸೌಲಭ್ಯ ತೆರಿಗೆಯು ಎಲ್ಎಲ್ ಸಿಯು ಸೀಮಿತ ಹೊಣೆಗಾರಿಕೆಯ ಅನುಕೂಲಕಕ್ಕಾಗಿ ರಾಜ್ಯಕ್ಕೆ ಪಾವತಿಸುವ ಶುಲ್ಕವಾಗಿದೆ. ಈ ಫ್ರಾಂಚೈಸ್ ತೆರಿಗೆಯು ಆದಾಯದ ಮೇಲೆ ಆಧರಿಸಿದ ಒಂದು ಮೊತ್ತವಾಗಬಹುದು, ಅಥವಾ ಮಾಲೀಕರ ಸಂಖ್ಯತನ್ನು ಆಧರಿಸಿದ ಒಂದು ಮೊತ್ತ ಅಥವಾ ರಾಜ್ಯದಲ್ಲಿ ಬಳಸಲಾಗುವ ಬಂಡವಾಳದ ಮೊತ್ತ, ಅಥವಾ ಆ ಎಲ್ಲ ಅಂಶಗಳ ಒಂದು ಮಿಶ್ರಣ, ಅಥವಾ ದೆಲವೇರ್ ನಲ್ಲಿರುವಂತೆ ಸರಳವಾಗಿ ಒಂದು ಮಟ್ಟದ ಶುಲ್ಕವಾಗಿರಬಹುದು.  2007 ಕ್ಕೆ ಅನ್ವಯಿಸುವಂತೆ, ಪ್ರಸ್ತುತ ಫ್ರಾಂಚೈಸ್ ತೆರಿಗೆಯ ಸ್ಥಾನದಲ್ಲಿ ಟೆಕ್ಸಾಸ್ ಬುಸಿನೆಸ್ ಮಾರ್ಜಿನ್ ತೆರಿಗೆಯನ್ನು ಜಾರಿಗೊಳಿಸಲಾಗಿದೆ.  ಇದನ್ನು ಹೀಗೆ ಪಾವತಿಸಲಾಗುತ್ತದೆ: ಪಾವತಿಸಬೇಕಾದ ತೆರಿಗೆ = ಆದಾಯಗಳು - ಒಂದು ಹಂಚಿಕೆಯ ಅಂಶದೊಂದಿಗೆ ಕೆಲವು ವೆಚ್ಚಗಳು ಆದರೆ, ಬಹುತೇಕ ರಾಜ್ಯಗಳಲ್ಲಿ, ಈ ಶುಲ್ಕವು ಸಾಂಕೇತಿಕವಾಗಿದ್ದು, ನಿಗಮಗಳ ಮೇಲೆ ವಿಧಿಸಿದ ತೆರಿಗೆಗೆ ಹೋಲಿಸಿದರೆ, ಕೇವಲ ಒಂದು ಅಲ್ಪ ಪ್ರಮಾಣದ್ದಾಗಿದೆ.
* ಕೊಲಂಬಿಯಾ ಜಿಲ್ಲೆಯು ಎಲ್ಎಲ್ ಸಿಗಳನ್ನು ತೆರಿಗೆ ಹಾಕಬಲ್ಲ ಘಟಕಗಳಾಗಿ ಪರಿಗಣಿಸುತ್ತದೆ. ಹೀಗೆ, ಸದಸ್ಯರನ್ನು ಡಬಲ್ ಆಕ್ಸೇಷನ್ ಗೆ ಒಳಪಡಿಸಿ, ಫ್ಲೋ-ರ್ಥೂ ತೆರಿಗೆಗಳ ಅನುಕೂಲವನ್ನು ಅಳಿಸಿಹಾಕುತ್ತದೆ. 
* ನವೀಕರಣ ಶುಲ್ಕಗಳು ಕೂಡ ಹೆಚ್ಚಾಗಿರಬಹುದು. ಮೇರಿಲ್ಯಾಂಡ್, ಉದಾಹರಣೆಗೆ, ಒಂದು ಬಂಡವಾಳ ಅಥವಾ ಬಂಡವಾಳೇತರ ನಿಗಮಕ್ಕೆ ಆರಂಭಿಕ ಚಾರ್ಟರ್ ಗೆ $120 ಶುಲ್ಕವನ್ನು ವಿಧಿಸುತ್ತದೆ, ಮತ್ತು ಒಂದು ಎಲ್ಎಲ್ ಸಿಗೆ $100 ಅನ್ನು ವಿಧಿಸುತ್ತದೆ. ವಾರ್ಷಿಕ ವರದಿಯನ್ನು ಮುಂಬರುವ ವರ್ಷದಲ್ಲಿ ಸಲ್ಲಿಸಲು ವಿಧಿಸುವ ಶುಲ್ಕವು ಬಂಡವಾಳ ನಿಗಮಗಳಿಗೆ ಮತ್ತು ಎಲ್ ಎಲ್ ಸಿಗೆ $300 ಮತ್ತು ಬಂಡವಾಳೇತರ ನಿಗಮಗಳಿಗೆ ಸೊನ್ನೆ. ಇದರ ಜೊತೆಗ, ನ್ಯೂಯಾರ್ಕ್ ವಣಥ ಕೆಲವು ರಾಜ್ಯಗಳು ಎಲ್ಎಲ್ ಸಿಯು ರಚಿತವಾದಾಗ ೊಂದು ಪ್ರಕಟಣಾ ಅವಶ್ಯಕತೆಯನ್ನು ವಿಧಿಸುತ್ತದೆ; ಇದರಿಂದಾಗಿ ಎಲ್ಎಲ್ ಸಿಯ ಸದಸ್ಯರು ಆ ಎಲ್ಎಲ್ ಸಿಯು ಕಾರ್ಯನಿರ್ವಹುಸುವ ಭೌಗೋಳಿಕ ಪ್ರದೇಶದ ಪತ್ರಿಕೆಗಳಲ್ಲಿ ಆ ಎಲ್ಎಲ್ ಸಿಯು ರಚಿತವಾಗುತ್ತದೆ ಎಂಬುದಾಗಿ ಒಂದು ನೋಟಿಸನ್ನು ಪ್ರಕಟಿಸಬೇಕು. ಪ್ರಮುಖ ನಗರ ಪ್ರದೇಶಗಳಲ್ಲಿ(ನ್ಯೂಯಾರ್ಕ್ ನಗರ) ಇರುವ ಎಲ್ಎಲ್ ಸಿಗಳಿಗೆ, ಪ್ರಕಟಣೆಯ ವೆಚ್ಚವು ಮಹತ್ವದ್ದಾಗಬಹುದು.
* ಕೆಲವು ಸಾಲದಾತರು ಅದೀಗ ಆರಂಭವಾಗುತ್ತಿರುವ ಎಲ್ಎಲ್ ಸಿಗಳ ಸದಸ್ಯರು ಎಲ್ಎಲ್ ಸಿಯ ಸಾಲಗಳನ್ನು ವೈಯಕ್ತಿಕವಾಗಿ ಗ್ಯಾರಂಟಿ ಮಾಡಲು ಕೇಳಿ, ತನ್ಮೂಲಕ ಎಲ್ಎಲ್ ಸಿಯ ಸಾಲಕ್ಕೆ ಸದಸ್ಯರನ್ನು ವೈಯಕ್ತಿಕವಾಗಿ ಹೊಣೆಗಾರರನ್ನಾಗಿ ಮಾಡಬಹುದು.
* ಎಲ್ಎಲ್ ಸಿಯ ಆಡಳಿತ ರಚನೆಯು ಬಹುಮಂದಿಗೆ ಅಪರಿಚಿತವಾಗಿರಬಹುದು. ನಿಗಮಗಳಿಗೆ ಭಿನ್ನವಾಗಿ, ಅವು ಒಂದು ನಿರ್ದೇಶಕರ ಅಥವಾ ಅಧಿಕಾರಿಗಳ ಮಂಡಳಿಯನ್ನು ಹೊಂದಿರುವ ಅಗತ್ಯವಿಲ್ಲ.
* ಯುಎಸ್ ನ ಹೊರಗಿನ ತೆರಿಗೆ ನ್ಯಾಯವ್ಯಾಪ್ತಿಗಳು ಯುಎಸ್ ನ ಎಲ್ಎಲ್ ಸಿಯನ್ನು, ಯುಎಸ್ ತೆರಿಗೆಗಳ ಉದ್ದೇಶಕ್ಕೆ ಅದನ್ನು ಹೇಗೆ ಪರಿಗಣಿಸುವರು ಎಂಬುದಕ್ಕೆ ಯಾವುದೇ ಮಾನ್ಯತೆ ನೀಡದೆ, ಒಂದು ನಿಗಮವಾಗಿ ಪರಿಗಣಿಸುವ ಸಾಧ್ಯತೆ ಇದೆ. ಉದಾಹರಣೆಗೆ, ಒಂದು ಯುಎಸ್ ಎಲ್ಎಲ್ ಸಸಿಯು ಯುಎಸ್ ನಿಂದ ಹೊರಗೆ ವ್ಯವಹಾರ ಮಾಡಿದರೆ ಅಥವಾ ವಿದೇಶೀ ನ್ಯಾಯವ್ಯಾಪ್ತಿಯ ನಿವಾಸಿಯೊಬ್ಬ ಯುಎಸ್ ಎಲ್ಎಲ್ ಸಿಯೊಂದರ ಸದಸ್ಯನಾಗಿದ್ದರೆ.
* ಎಲ್ಎಲ್ ಸಿ ಸ್ವರೂಪದ ಸಂಘಟನೆಯು ಸ್ವಲ್ಪ ಹೊಸದು ಮತ್ತು ಹಾಗೇ, ಕೆಲವು ರಾಜ್ಯಗಳು ಬಾಧ್ಯತೆಗಳ ಉದ್ದೇಶಗಳಿಗಾಗಿ ಎಲ್ಎಲ್ ಸಿಗಳನ್ನು ನಿಗಮಗಳನ್ನು ಉಪಚರಿಸುವ ರೀತಿಯಲ್ಲೇ ಪೂರ್ಣವಾಗಿ ಉಪಚರಿಸುವುದಿಲ್ಲ. ಬದಲಿಗೆ ಅವನ್ನು ಅಮಾನ್ಯ ಘಟಕವನ್ನಾಗಿ ಹೆಚ್ಚು ಉಪಚರಿಸುತ್ತಾರೆ, ಅರ್ಥಾತ್ ಎಲ್ಎಲ್ ಸಿಯಾಗಿ ಒಂದು ವ್ಯವಹಾರವನ್ನು ನಡೆಸುತ್ತಿರುವ ಒಬ್ಬ ವ್ಯಕ್ತಿಯು ಅಂಥ ಪ್ರಕರಣದಲ್ಲಿ ಅದನ್ನು ಏಕವ್ಯಕ್ತಿ ಒಡೆತನದ ಸಂಸ್ಥೆಯಂತೆ ನಡೆಸುತ್ತಿದ್ದಾನೆ ಎಂದು ಪರಿಗಣಿಸಬಹುದು, ಅಥವಾ ಎಲ್ಎಲ್ ಸಿಯನ್ನು ನಡೆಸುತ್ತಿರುವ ಒಂದು ಗುಂಪನ್ನು ಸಾಮಾನ್ಯ ಪಾಲುದಾರಿಕೆಯಂತೆ. ಇದು ಮೊದಲಿಗೆ ಒಂದು ಎಲ್ಎಲ್ ಸಿಯನ್ನು ಸ್ಥಾಪಿಸುವ ಉದ್ದೇಶ - ಸೀಮಿತ ಹೊಣೆಗಾರಿಕೆಯನ್ನು ಹೊಂದುವ ಉದ್ದೇಶವನ್ನೇ ಕೆಡವುತ್ತದೆ.(ಒಬ್ಬನೇ ಮಾಲೀಕನು ಆ ವ್ಯವಹಾರಕ್ಕೆ ಅನಿಯಮಿತ ಹೊಣೆಗಾರಿಕೆಯನ್ನು ಹೊಂದಿರುತ್ತಾನೆ; ಪಾಲುದಾರಿಕೆಯಲ್ಲಿ, ಪಾಲುದಾರರು ಜಂಟಿ ಮತ್ತು ಪ್ರತ್ಯೇಕ ಹೊಣೆಗಾರಿಕೆಗಳನ್ನು ಹೊಂದಿರುತ್ತಾರೆ, ಅಂದರೆ, ಯಾವುದೇ ಮತ್ತು ಎಲ್ಲ ಪಾಲುದಾರರನ್ನು, ಅವರ ಹೂಡಿಕೆ ಅಥವಾ ಒಡೆತನದ ಶತಾಂಶ ಎಷ್ಟೇ ಚಿಕ್ಕದಿರಲಿ, ವ್ಯವಹಾರದ ಸಾಲಗಳಿಗೆ ಹೊಣೆಗಾರರನ್ನಾಗಿಸಬಹುದು).[11] 
* ಎಲ್ಎಲ್ ಸಿಯ ಪ್ರಮುಖರು ಹಲವು ಬೇರೆ ಬೇರೆ ಹೆಸರುಗಳನ್ನು ಬಳಸುತ್ತಾರೆ - ಉದಾಹರಣೆಗೆ, ಸದಸ್ಯ, ನಿರ್ವಾಹಕ, ನಿರ್ವಾಹಕ ಸದಸ್ಯ, ನಿರ್ವಾಹಕ ನಿರ್ದೇಶಕ, ಮುಖ್ಯ ಕಾರ್ಯ ನಿರ್ವಹಣಾಧಿರಿ, ಅಧ್ಯಕ್ಷ, ಮತ್ತು ಪಾಲುದಾರ. ಹಾಗೇ ನೋಡಿದರೆ, ಎಲ್ಎಲ್ ಸಿಯ ಪರವಾಗಿ ಕರಾರು ಮಾಡಿಕೊಳ್ಳಲು ನಿಜವಾಗಿ ಯಾರು ಅಧಿಕಾರವನ್ನು ಹೊಂದಿದ್ದಾರೆ ಎಂದು ತಿಳಿಯುವುದು ಕಷ್ಟವಾಗಬಹುದು.

## ಮಾರ್ಪಾಡುಗಳು 
* ಒಂದು ವೃತ್ತಿಪರ ಸೀಮಿತ ಹೊಣೆಗಾರಿಕೆ ಕಂಪನಿ (ಪಿಎಲ್ಎಲ್ ಸಿ, ಪಿ.ಎಲ್.ಎಲ್.ಸಿ., ಅಥವಾ ಪಿ.ಎಲ್.) ಎಂದರೆ ವೃತ್ತಿಪರ ಸೇವೆಗಳನ್ನು ಒದಗಿಸಲೋಸ್ಕರ ಆಯೋಪಿಸಿರುವ ೊಂದು ಸೀಮಿತ ಹೊಣೆಗಾರಿಕೆ ಕಂಪನಿ. ಸಾಮಾನ್ಯವಾಗಿ, ಸೇವೆಗಳನ್ನೊದಗಿಸಲು ರಾಜ್ಯವು ಪರವಾನಗಿಯ ಅಗತ್ಯವನ್ನು ವಿಧಿಸಿರುವ ವೈದ್ಯ, ಚಿರೊಪ್ರಾಕ್ಟರ್, ವಕೀಲ, ಅಕೌಂಟೆಂಟ್, ನಿರ್ಮಾಣಶಾಸ್ತ್ರಜ್ಞ ಅಥವಾ ಅಭಿಯಂತರರಂಥ ವೃತ್ತಿಗಳಲ್ಲಿ ಪಿಎಲ್ಎಲ್ ಸಿಯ ರಚನೆಯ ಅವಶ್ಯಕತೆ ಇರುತ್ತದೆ. ಆದರೆ, ಕ್ಯಾಲಿಫೋರ್ನಿಯಾದಂಥ ಕೆಲವು ರಾಜ್ಯಗಳು ಎಲ್ಎಲ್ ಸಿಗಳು ಒಂದು ಪರವಾನಗಿ ಸಹಿತ ವೃತ್ತಿಯ ಅಭ್ಯಾಸದಲ್ಲಿ ತೊಡಗಲು ಅನುಮತಿಸುವುದಿಲ್ಲ. ಪಿಎಲ್ಎಲ್ ಸಿಗಳ ನಿರ್ದಿಷ್ಟ ಅಗತ್ಯಗಳು ರಾಜ್ಯದಿಂದ ರಾಜ್ಯಕ್ಕೆ ವ್ಯತ್ಯಾಸವಾಗುತ್ತವೆ. ಮಾದರಿಯಾಗಿ, ಒಂದು ಪಿಎಲ್ಎಲ್ ಸಿಯ ಸದಸ್ಯರೆಲ್ಲ ಒಂದೇ ವೃತ್ತಿಯನ್ನು ಅಭ್ಯಾಸ ಮಾಡುತ್ತಿರುವ ವೃತ್ತಿಶೀಲರಾಗಿರಬೇಕು. ಇದರ ಜೊತೆಗೆ, ಸದಸ್ಯರ ವೈಯಕ್ತಿಕ ಹೊಣೆಗಾರಿಕೆಯ ನಿಬಂಧನೆಯು ವೃತ್ತಿಸಂಬಂಧೀ ದುರ್ನಡವಳಿಕೆಯ ಕ್ಲೈಮುಗಳಿಗೆ ಲಭ್ಯವಾಗುವುದಿಲ್ಲ.
* ಒಂದು ಸರಣಿ ಎಲ್ ಎಲ್ ಸಿಯು ಒಂದೇ ಎಲ್ ಎಲ್ ಸಿಯು ತನ್ನ ಆಸ್ತಿಗಳನ್ನು ಪ್ರತ್ಯೇಕ ಸರಣಿಗಳಾಗಿ ಪ್ರತ್ಯೇಕಿಸಲು ಅನುವು ಮಾಡಿಕೊಡುವ ಒಂದು ವಿಶೇಷ ಸ್ವರೂಪದ ಸೀಮಿತ ಹೊಣೆಗಾರಿಕೆ ಕಂಪನಿ. ಉದಾಹರಣೆಗೆ, ಒಂದು ಭೂಮಿಯ ಬೇರೆ ಬೇರೆ ತುಂಡುಗಳನ್ನು ಕೊಂಡಿಕೊಳ್ಳುವ ಒಂದು ಸರಣಿ ಎಲ್ಎಲ್ ಸಿ ಯು ಪ್ರತಿಯೊಂದನ್ನೂ ಪ್ರತ್ಯೇಕ ಸರಣಿಯಲ್ಲಿ ಹಾಕಬಹುದು. ಹೀಗಾಗಿ ಸಾಲಗಾರನು ಒಂದು ಆಸ್ತಿಯ ಮೇಲೆ ಫೋರ್ ಕ್ಲೋಷರ್ ಮಾಡಿದರೆ, ಇತರ ಆಸ್ತಿಗಳು ಬಾಧೆಗೊಳಪಡುವುದಿಲ್ಲ.

## ದೇಶವಾರು ಇತಿಹಾಸ 
ಸೀಮಿತ ಹೊಣೆಗಾರಿಕೆ ಸಂಸ್ಥೆಯು ಕಾರ್ಯರೂಪಕ್ಕೆ ಬಂದ ಹೋಲಿಕೆಗಳ ಕಾನೂನಿನ ಒಂದು ದಿಗ್ವಿಜಯ. ಇತರ ಸಂಸ್ಥೆಗಳಿಗೆ ಸಂಬಂಧಿಸಿದಂತೆ ಹೊಸದಾದ ಈ ಸಂಸ್ಥೆಯ ಉಗಮವನ್ನು ಸಾಮಾನ್ಯವಾಗಿ ಗೆಸೆಲ್ ಶಾಫ್ಟ್ ಮಿಟ್ ಬೆಶ್ರಾಂಕ್ಟರ್ ಹಫ್ಟುಂಗ್ ಅನ್ನು ಅನುಮತಿಸಿದ 1892ರ ಜರ್ಮನ್ ಕಾನೂನಿಗೆ ಸಲ್ಲಿಸಲಾಗುತ್ತದೆ. ಆಂಗ್ಲ ರೂಢಿಯಾದ ಖಾಸಗಿ ನಿಯಮಿತ ಕಂಪನಿಯಿಂದ ಸ್ವಲ್ಪ ಪ್ರೇರಣೆಯನ್ನು ತೆಗೆದುಕೊಳ್ಳುತ್ತಲೇ, ಇದು ಒಂದು ವಿಶಿಷ್ಟ ಹೊಸ ಸೃಷ್ಟಿಯೇ ಆಗಿದೆ. ಆದರೆ, ಅದು ಪೂರ್ವಾಧಾರವಿಲ್ಲದ್ದು ಎಂಬ ಘೋಷಣೆಯು, ಪೆನ್ಸಿಲ್ವೇನಿಯಾ ರಾಜ್ಯವು 1874ರಲ್ಲಿ ಹೆಚ್ಚಾಗಿ ಬಳಸಲಾಗುತ್ತಿದ್ದ ಸೀಮಿತ ಪಾಲುಗಾರಿಕೆ ಸಂಘಟನೆಯನ್ನು ಅನುಮತಿಸಿ ಒಂದು ಕಾನೂನನ್ನು ರಚಿಸಿತ್ತು ಎಂಬ ಸಂಗತಿಯಿಂದ ಅಲ್ಲಗಳೆಯಲ್ಪಡುತ್ತದೆ. ಈ ಸ್ವರೂಪದ ವ್ಯಾವಹಾರಿಕ ಸಂಸ್ಥೆಯು ನಾವು ನಂತರ ಉಲ್ಲೇಖಿಸುವಂತೆ, ಯುರೋಪ್ ಮತ್ತು ಲಾಟಿನ್ ಅಮೇರಿಕದಲ್ಲಿ ಇಂದು ಪ್ರಚಲಿತವಿರುವಂತಹ ಸೀಮಿತ ಹೊಣೆಗಾರಿಕೆ ಸಂಸ್ಥೆಗೆ ಸ್ಪಷ್ಟ ಹೋಲಿಕೆಯನ್ನು ಹೊಂದಿದೆ.  ಎಡೆರ್, ಲಿಮಿಟೆಡ್ ಲಯಬಿಲಿಟಿ ಫರ್ಮ್ಸ್ ಅಬ್ರಾಡ್, ೧೩ ಯುನಿವ್ ಪಿಟ್ ಎಲ್ ರೆವ್ 193 (1952)

ಯುರೋಪ್ ಮತ್ತು ಲಾಟಿನ್ ಅಮೇರಿಕದಲ ದಿವಾನಿ ಕಾನೂನು ದೇಶಗಳ ವಾಣಿಜ್ಯ ಸಮುದಾಯಕ್ಕೆ ಎಲ್ಎಲ್ ಸಿಗಳು ಹೊಸವೂ ಅಲ್ಲ ವಿಚಿತ್ರವೂ ಅಲ್ಲ. ಈ ವ್ಯವಹಾರ ಸ್ವರೂಪವು ತನ್ನ ಮೂಲವನ್ನು ಗೆಸೆಲ್ ಶಾಫ್ಟ್ ಮಿಟ್ ಬೆಶ್ರಾಂಕ್ಟರ್ ಹಫ್ಟುಂಗ್ (ಜಿಎಂಬಿಹೆಚ್) ಎಂದು ಕರೆಯಲ್ಪಡುವ 1892ರ ಜರ್ಮನ್ ಕಂಪನಿ ಕಾನೂನಿನಲ್ಲಿ ಹೊಂದಿದೆ. ಜರ್ಮನಿಯು ಈ ಶಾಸನವನ್ನು ಹೊರಡಿಸಿದ ಮೊಟ್ಟ ಮೊದಲ ದಿವಾನಿ ಸಂಹಿತೆಯ ದೇಶವಾಗಿತ್ತಷ್ಟೇ ಅಲ್ಲ, ಜೊತೆಗೇ ಜರ್ಮನಿಯ ಶಾಸನವು ಆ ನಂತರದಲ್ಲಿ ಈ ವಾಣಿಜ್ಯ ಉದ್ಯಮವನ್ನು ಸ್ವೀಕರಿಸಿದ ದೇಶಗಳಿಗೆ ಚರ್ಚೆಯ ಮೂಲಬಿಂದುವಾಯಿತು. ಮೊಲಿಟರ್, *ಡೈ ಆಸ್ಲಾಂಡಿಶ್ಚೆ ರೆಗೆಲುಂಗ್ ಡೆರ್ ಜಿ.ಎಂ.ಬಿ.ಹೆಚ್. ಅಂಡ್ ಡಥ ಡಾಯಿಶ್ ರಿಫಾರ್ಮ್,*  (1927 ); ಮತ್ತು 12 *ಜೈಟ್ ಶ್ರಿಫ್ಟ್ ಫರ್ ಆಸ್ಲಾಂಡಿಶ್ಚೆಸ್ ಮತ್ತು ಇಂಟರ್ನಾಷನೇಲ್ಸ್ ಪ್ರೈವೇಟ್ರೆಶ್ಟ್*  341 (1938).

ಜರ್ಮನಿಯಲ್ಲಿ ಸ್ಥಪಿಸಲ್ಪಟ್ಟ ನಂತರ, ಎಲ್ಎಲ್ ಸಿಯ ಪರಿಕಲ್ಪನೆಯು ಬಹು ಸಕ್ರಿಯ ಮತ್ತು ವೇಗದ ಬೆಳವಣಿಗೆಯನ್ನು ಹೊಂದಿತು. ಜರ್ಮನಿಯಲ್ಲಿನ ಯಶಸ್ಸು ಆ ಜರ್ಮನ್ ಮಾದರಿ ಅಧಿನಿಯಮವು ವಿಸ್ತೃತ ಚರ್ಚೆಯ ಕೇಂದ್ರಬಿಂದುವಾಗುವುದಕ್ಕೆ ಶೀಘ್ರದಲ್ಲೇ ಕಾರಣವಾಯಿತು. ಜರ್ಮನಿಯಲ್ಲಿ ಶಾಸನವಾದ ನಂತರ ಅಲ್ಪ ಕಾಲಾವಧಿಯಲ್ಲೇ, ಈ ಮುಂದಿನ ದೇಶಗಳು ಸೀಮಿತ ಹೊಣೆಗಾರಿಕೆಯ ಭೋಗಿಗೆ ಸೇರಿದವು: ಪೋರ್ಚುಗಲ್(1917 ); ಬ್ರೆಜಿಲ್ (1919 ); ಚಿಲಿ(1923 ); ಫ್ರಾನ್ಸ್ (1925 ); ಟರ್ಕಿ(1926 ); ಕ್ಯೂಬ (1929 ); ಅರ್ಜೇಂಟಿನ (1932 ); ಯುರುಗ್ಯೇ (1933 ); ಮೆಕ್ಸಿಕೋ (1934); ಬೆಲ್ಜಿಯಂ (1935); ಸ್ವಿಟ್ಜರ್ಲಾಂಡ್ (1936); ಇಟಲಿ (1936); ಪೆರು (1936); ಕೊಲಂಬಿಯಾ (1937); ಕೋಸ್ಟಾ ರಿಕಾ (1942); ಗ್ಯುಟೆಮಾಲ (1942); ಮತ್ತು ಹೊಂಡುರಸ್ (1950). ಫ್ರಾನ್ಸಿನಲ್ಲಿ, 1940ರ ದಶಕದ ಉತ್ತರಭಾಗದ ಹೊತ್ತಿಗೆ, "ಸೊಸೈಟೆ ಡೆ ರೆಸ್ಪಾಣಸಬಿಲಿಟೆ ಲಿಮಿಟೀ" ಕರೆಯಲ್ಪಟ್ಟ ಸೀಮಿತ ಹೊಣೆಗಾರಿಕೆ ಘಟಕವು ಹೆಚ್ಚು ಪಾರಂಪರಿಕವಾದ ಬಂಡವಾಳ ನಿಗಮಕ್ಕಿಂತ ಹೆಚ್ಚು ಜನಪ್ರಿಯವಾಗಿತ್ತು ಮತ್ತು ಸುಮಾರಾಗಿ ಮೂರನೇ ಒಂದು ಭಾಗದಷ್ಟು ಫ್ರೆಂಚ್ *ಸೊಸೈಟೇಸ್ * ಗಳು ಇವಾಗಿದ್ದವು.  ಎಡೆರ್, ಲಿಮಿಟೆಡ್ ಲಯಬಿಲಿಟಿ ಫರ್ಮ್ಸ್ ಅಬ್ರಾಡ್, ೧೩ ಯುನಿವ್ ಪಿಟ್ ಎಲ್ ರೆವ್ 193 (1952)

ಸೀಮಿತ ಹೊಣೆಗಾರಿಕೆಯ ಜೊತೆಗೆ, ಮೇಲಿನ ಪ್ರತಿಯೊಂದು ದೇಶಗಳ ಎಲ್ಎಲ್ ಸಿ ಕಾನೂನುಗಳು ಈ ಘಟಕವನ್ನು ಇತರ ವ್ಯವಹಾರ ಸ್ವರೂಪಗಳಿಂದ ಭಿನ್ನವಾಗಿಸುವ ಈ ಮುಂದಿನ ನಾಲ್ಕು ಮೂಲಭೂತ ಗುಣಗಳನ್ನು ಹೊಂದಿವೆ: (೧) ಎಲ್ಲವೂ ಆ ತೆರನ ಘಟಕದ ಹೆಸರಿನಲ್ಲಿ "ಸೀಮಿತ" ಎಂಬ ಶಬ್ದದ ಬಳಕೆಯನ್ನು ಅಪೇಕ್ಷಿಸುತ್ತವೆ; (೨) ಘಟಕವು ಕಾನೂನಿನ ಉದ್ದೇಶಕ್ಕಾಗಿ ಪೂರ್ಣ ವ್ಯಕ್ತಿತ್ವವನ್ನು ಕೊಡಲ್ಪಡುತ್ತದೆ; (3) ಒಬ್ಬ ಸದಸ್ಯನು ಘಟಕಕ್ಕೆ ಹೊಸ ಸದಸ್ಯರ ಪ್ರವೇಶವನ್ನು ನಿಯಂತ್ರಿಸಲು ಅನುಮತಿಸುವ "ಡೆಲೆಕ್ಟಸ್ ಪರ್ಸೊನೇ" ಯ ಪಾಲುದಾರಿಕೆ ಪರಿಕಲ್ಪನೆ; ಮತ್ತು (೪) ಸಂಘಟನೆಯ ಶರತ್ತುಗಳಲ್ಲಿ ಸಗೋಚರವಾಗಿ ಅನ್ಯಥಾ ಹೇಳದ ಹೊರತು, ಒಬ್ಬ ಸದಸ್ಯನ ಮೃತ್ಯುವಿನಿಂದ ಸೀಮಿತ ಹೊಣೆಗಾರಿಕೆ ಸಂಸ್ಥೆಗಳು ವಿಲೀನಗೊಳ್ಳುವ ಅವಕಾಶ ಒದಗಿಸುವ ಸಂಹಿತೆಗಳು; ಇದಕ್ಕೆ ಜೊತೆಯಾಗಿ, ಕೆಲವು ಮೃತನ ಪಾಲಿನ ಪ್ರೊಬೇಟ್ ಅಥವಾ ಮಾರಾಟಕ್ಕೆ ಅನುವು ಮಾಡಿಕೊಡುತ್ತವೆ. ಎಡೆರ್, ಲಿಮಿಟೆಡ್ ಲಯಬಿಲಿಟಿ ಫರ್ಮ್ಸ್ ಅಬ್ರಾಡ್, 13 ಯುನಿವ್ ಪಿಟ್ ಎಲ್ ರೆವ್ 193 (1952); ವಿದೇಶೀ ಎಲ್ ಎಲ್ ಸಿಗಳ ಬಗ್ಗೆ ಹೆಚ್ಚಿನ ಮಾಹಿತಿಗಾಗಿ, ಡೆವ್ರೀಸ್ ಜುಯೆಂಗರ್, ಲಿಮಿಟೆಡ್ ಲೆಯಬಿಲಿಟಿ ಕಾಂಟ್ರಾಕ್ಟ್ ಅನ್ನು ನೋಡಿಲ ದ ಜಿಎಂಬಿಹೆಚ್, 13 ಯು ಪಿಟ್ ಎಲ್ ರೆವ್ 193 (1952 ) ಮತ್ತು ಬಾಗ್ತಸ್, ರಿಫಾರ್ಮಿಂಗ್ ದ "ಮಾಡರ್ನ್" ಕಾರ್ಪೊರೇಷನ್: ಪರ್ಸ್ಪೆಕ್ಟೀವ್ಸ್ ಫ್ರಮ್ ದ ಜರ್ಮನ್, ೮೦ ಹಾರ್ವ್ ಎಲ್ ರೆವ್ 23 (1980 ).

ಯುನೈಟೆಡ್ ಸ್ಟೀಟ್ಸ್ ನಲ್ಲಿ ಹಲವು ರಾಜ್ಯಗಳು ಎಲ್ ಎಲ್ ಸಿಗಳ ರೀತಿಯವೇ ಘಟಕಗಳನ್ನು ಸೃಷ್ಟಿಸಲು ಶಾಸನವನ್ನು ತಂದಿವೆ. 19ನೇ ಶತಮಾನದ ಕೊನೆಯ ಕಾಲುಭಾಗದಲ್ಲಿ, ಪೆನ್ನ್ ಸಿಲ್ವೇನಿಯ, ವರ್ಜೀನಿಯ, ನ್ಯೂ ಜರ್ಸಿ, ಮಿಚಿಗನ್ ಮತ್ತು ಓಹಿಯೊ "ಸೀಮಿತ ಪಾಲುದಾರಿಕೆ ಸಂಘಗಳು" ಅಥವಾ "ಪಾಲುದಾರಿಕೆ ಸಂಘಗಳ"ನ್ನು ಅನುಮತಿಸಿ ಶಾಸನವನ್ನು ಮಾಡಿದವು. ಪಾಲುಗಾರಿಕೆ ಸಂಘದ ಕೆಲವು ಉಪಯುಕ್ತ ಲಕ್ಷಣಗಳೊಂದಿಗೆ ಒಂದು ಸ್ವರೂಪದ ಸೀಮಿತ ಹೊಣೆಗಾರಿಕೆಯನ್ನು ಒದಗಿಸಲು ಈ ಸಂಘಗಳನ್ನು ಸೃಷ್ಟಿಸಲಾಯಿತು. ಬುರ್ಕ್ ಅಂಡ್ ಸೆಷನ್ಸ್, ದ ವ್ಯೋಮಿಂಗ್ ಲಿಮಿಟೆಡ್ ಲೆಯಬಿಲಿಟಿ ಕಂಪನಿ: ಎನ್ ಆಲ್ಟರ್ನೇಟೀವ್ ಟು ಸಬ್ ಎಸ್ ಅಂಡ್ ಲಿಮಿಟೆಡ್ ಪಾರ್ಟ್ನರ್ ಶಿಪ್ಸ್, 54 ಜೆ ಟ್ಯಾಕ್ಷೇಷನ್ 232 (1981 ). ಈ ಸಂಘಗಳಿಗೆ ಅನುವು ಮಾಡಿಕೊಡುವ ಶಾಸನವು ಇವುಗಳ ವ್ಯವಹಾರದ ಸ್ಥಳ ಇಲ್ಲವೇ ಪ್ರಧಾನ ಕಚೇರಿಯು ಶಾಸನ ಮಾಡುವ ರಾಜ್ಯದಲ್ಲಿರಬೇಕೆಂಬುದಾಗಿ ಅಪೇಕ್ಷಿಸುತ್ತವೆ. ಈ ಪ್ರತಿಬಂಧಕ ಶಾಸನದ ಪರಿಣಾಮವಾರಿ, ಈ ಸಂಘಗಳು ಆ ಪ್ರದೇಶಗಳ ಹೊರಗೆ ಸಕ್ರಿಯವಾಗಿದ್ದ ಹಲವು ಘಟಕಗಳಿಗೆ ಆಕರ್ಷಕವಾಗಲಿಲ್ಲಿ. ಅವುಗಳು ಬಹಳ ಹೆಚ್ಚಾಗಿ ಬಳಸಲ್ಪಟ್ಟಿಲ್ಲ.

1977ರಲ್ಲಿ, 1892 ಜರ್ಮನ್ ಜಿಎಂಬಿಹೆಚ್ ಸಂಹಿತೆ ಮತ್ತು ಪನಾಮನಿಯನ್ ಎಲ್ ಎಲ್ ಸಿಗಳಂತೆ ರಚಿಸಲಾದ ಒಂದು ನಿಜವಾದ ಎಲ್ಎಲ್ ಸಿ ಅಧಿನಿಯಮವನ್ನು ಹೊರಡಿಸುವಲ್ಲಿ ವ್ಯೋಮಿಂಗ್ ಅಮೇರಿಕದ ಮೊದಲ ರಾಜ್ಯವಾಯಿತು.ವ್ಯೋಮಿಂಗ್ ಎಲ್ಎಲ್ ಸಿ ಅಧಿನಿಯಮವು ಬ್ಯಾಂಕಿಂಗ್ ಮತ್ತು ವಿಮೆ ವ್ಯವಹಾರಗಳನ್ನು ಬಿಟ್ಟು ಯಾವುದೇ ಕಾನೂನುಬದ್ಧ ಉದ್ದೇಶಕ್ಕಾಗಿ ಆಯೋಜಿಸುವಂಥ ಎಲ್ಎಲ್ ಸಿಗಳ ರಚನೆಯನ್ನು ಅನುಮತಿಸುತ್ತದೆ. ವ್ಯೋ ಸ್ಟ್ಯಾಟ್ §17-15-103. ಸೀಮಿತ ಹೊಣೆಗಾರಿಕೆಯ ಜೊತೆಗೆ, ಆ ವ್ಯೋಮಿಂಗ್ ಅಧಿನಿಯಮವು ಈ ಘಟಕವನ್ನು ವಿಭಿನ್ನಗೊಳಿಸುವಂಥ ಯುರೋಪೀಯ ಮತ್ತು ಲಾಟಿನ್ ಅಮೇರಿಕದ ಸಂಹಿತೆಗಳ ಅದೇ ನಾಲ್ಕು ಮೂಲಭೂತ ಲಕ್ಚಣಗಳನ್ನು ಹೊಂದಿದೆ. ಮೊದಲಿಗೆ, ವ್ಯೋಮಿಂಗ್ ಆ ಘಟಕದ ಹೆಸರಿನಲ್ಲಿ "ಸೀಮಿತ" ಎಂಬ ಶಬ್ದದ ಸ್ವರೂಪವನ್ನು ಅಪೇಕ್ಷಿಸುತ್ತವೆ. ಎರಡನೆಯದಾಗಿ, ಆ ಘಟಕಕ್ಕೆ ಪೂರ್ಣ ಜ್ಯೂರಿಸ್ಟಿಕ್ ವ್ಯಕ್ತಿತ್ವವನ್ನು ನೀಡಲಾಗಿದೆ. ಮೂರನೆಯದಾಗಿ, ಪಾಲುದಾರಿಕೆಯ ಪರಿಕಲ್ಪನೆಯಾದ "ಡೆಲೆಕ್ಟಸ್ ಅಥವಾ ಇಂಟ್ಯೂಟಸ್ ಪರ್ಸೊನೇ", ಒಬ್ಬ ಪಾಲುದಾರನು ಪಾಲುದಾರಿಕೆಗೆ ಹೊಸ ಪಾಲುದಾರರ ಪ್ರವೇಶವನ್ನು ನಿಯಂತ್ರಿಸಲು ಅನುಮತಿಸುವಂಥದ್ದು, ಉಂಟು. ನಾಲ್ಕನೆಯದಾಗಿ,ವ್ಯೋಮಿಂಗ್ ನ ಅಧಿನಿಯಮವು ಒಬ್ಬ ಸದಸ್ಯನ ಮೃತ್ಯುವಿನಿಂದ ಸೀಮಿತ ಹೊಣೆಗಾರಿಕೆ ಸಂಸ್ಥೆಗಳು ವಿಲೀನವಾಗಬೇಕೆಂದು ವಿಧಿಸುತ್ತವೆ ಮತ್ತು ಮೃತನ ಪಾಲನ್ನು ಪ್ರೊಬೇಟ್ ಅಥವಾ ಮಾರಾಟ ಮಾಡಲು ಅವಕಾಶ ಒದಗಿಸುತ್ತದೆ. ಜೊತೆಗೆ, ಈ ವ್ಯೋಮಿಂಗ್ ಅಧಿನಿಯಮವು ಸದಸ್ಯರು ಅಥವಾ ವ್ಯವಸ್ಥಾಪಕರನ್ನು ವ್ಯವಹಾರಕ್ಕೆ ಸಂಬಂಧಿಸಿರುವ ವ್ಯಾಜ್ಯದಲ್ಲಿ ತೊಡಗುವಿದರಿಂದ ಬಹಿಷ್ಕರಿಸುವ ಅನುಬಂಧವೊಂದನ್ನು ಹೊಂದಿದೆ. ಬಹುತೇಕ ಎಲ್ಎಲ್ ಸಿ ಅಧಿನಿಯಮಗಳು ಈ ದಾರಿಯನ್ನು ಅನುಸರಿಸಿವೆ.
### ಯುನೈಟೆಡ್ ಕಿಂಗ್‌ಡಮ್ 
2000ದಲ್ಲಿ ಸೃಷ್ಟಿಯಾದ ಹೊಸ ಸ್ವರೂಪವಾದ ಸೀಮಿತ ಹೊಣೆಗಾರಿಕೆ ಪಾಲುದಾರಿಕೆ (ಎಲ್ಎಲ್ ಪಿ), ತೆರಿಗೆ ನಿರ್ಲಿಪ್ತ ವಾಗಿರುವುದರಲ್ಲಿ ಯುಎಸ್ ಎಲ್ಎಲ್ ಸಿಗೆ ಸಮನಾಗಿದೆ: ಸದಸ್ಯ ಪಾಲುದಾರರು ಪಾಲುದಾರನ ಹಂತದಲ್ಲಿ ತೆರಿಗೆಗೊಳಪಡುತ್ತಾರೆ, ಆದರೆ ಸ್ವತಃ ಎಲ್ ಎಲ್ ಪಿಯು ಯಾವುದೇ ತೆರಿಗೆಯನ್ನು ಪಾವತಿಸುವುದಿಲ್ಲ.  0}ವಾಟ್ ಸೇರಿ ಇತರ ಎಲ್ಲ ಉದ್ದೇಶಗಳಿಗೆ ಅದು ಬಾಡಿ ಕಾರ್ಪೋರೇಟ್ ಆಗಿ ನಡೆಸಿಕೊಳ್ಳಲ್ಪಡುತ್ತದೆ. ಅನ್ಯಥಾ, ಎಲ್ಲ ಕಂಪನಿಗಳು, ಸೀಮಿತ ಕಂಪನಿಗಳು ಮತ್ತು ಯುಎಸ್ ಎಲ್ ಎಲ್ ಸಿಗಳು ಸೇರಿದಂತೆ, ಬಾಡೀಸ್ ಕಾರ್ಪೊರೇಟ್ ಗಳಾಗಿ ನಡೆಸಿಕೊಳ್ಳಲ್ಪಡುತ್ತವೆ, ಯುನೈಟೆಡ್ ಕಿಂಗ್ಡಮ್ ಕಾರ್ಪೊರೇಷನ್ ಟ್ಯಾಕ್ಸ್ ಗೆ ಒಳಪಟ್ಟು, ಘಟಕದ ಲಾಭಗಳು ಅದರ ಸದಸ್ಯರಿಗಲ್ಲದೆ ಘಟಕಕ್ಕೆ ಸೇರಿದ್ದಲ್ಲಿ.

### ಬೆಲ್ಜಿಯಂ 
ಬೆಲ್ಜಿಯಂನಲ್ಲಿ, ಸೀಮಿತ ಹೊಣೆಗಾರಿಕೆಯನ್ನು ಒದಗಿಸುವ ನಿಗಮದ ಹಲವಾರು ಪ್ರಕಾರಗಳಿವೆ. ಡಚ್ ನಲ್ಲಿ *ಬೆಸ್ಲೊಟೆನ್ ವೆನ್ನೂಟ್ಶಾಪ್ ಮೆಟ್ ಬೆಪೆರ್ಕ್ಟೆ ಆನ್ಸ್ ಪ್ರಾಕೆಲಿಜ್ ಖೈಡ್* (ಬಿವಿಬಿಎ), ಅಥವಾ ಫ್ರೇಂಚ್ ನಲ್ಲಿ *ಸೊಸೈಟೆ ಪ್ರಿವೀ ಎ ರೆಸ್ಪಾಸಬಿಲಿಟೆ ಲಿಮಿಟೀ * (ಎಸ್ ಪಿಆರ್ ಎಲ್), ಯುರೋ ೧೮,೫೦೦ ರ ಕನಿಷ್ಠ ಆವಶ್ಯಕ ಆರಂಭಿಕ ಬಂಡವಾಳ ದೊಂದಿಗೆ - ಅತಿ ಚಿಕ್ಕವು. ಮತ್ತು ಬಹುತೇಕವಾಗಿ ಚಿಕ್ಕ ವ್ಯಾಪಾರದ ಮಾಲೀಕರಿಂದ ದಿವಾಳೀತನದ ಪಕ್ಷದಲ್ಲಿ ತಮ್ಮನ್ನು ರಕ್ಷಿಸಿಕೊಳ್ಳಲು ಬಳಸಲ್ಪಡುತ್ತದೆ.
ಲಾಭಗಳನ್ನು ಸದಸ್ಯರ ಹಂತದಲ್ಲಿ ವೈಯಕ್ತಿಕವಾಗಿ ತೆರಿಗೆಗೊಳಪಡಿಸಲಾಗುವುದಿಲ್ಲ, ಬದಲಿಗೆ ಯಾವಾಗಲೂ ಬಿವಿಬಿಎ ನ ಹಂತದಲ್ಲಿ ಒಳಪಡಿಸಲಾಗುವುದು.

### ಬೋಸ್ನಿಯ ಮತ್ತು ಹರ್ಝೆಗೊವಿನ 
ಬೋಸ್ನಿಯನ್ ಮತ್ತು ಹೆರ್ಜೆಗೋವಿನಿಯನ್ ಶಾಸನ, ಕ್ರೊಯೇಷಿಯಾದಲ್ಲಿ ಇರುವುದಕ್ಕೆ ಸಮನಾಗಿ, ಎಲ್ಎಲ್ ಸಿಗಳನ್ನು *ದ್ರುಸ್ತ್ವೋ ಎಸ್ ಆಗ್ರಾನಿಸೇನೊಮ್ ಒಡ್ಗೊವೋರ್ನೋಸ್ಕ್ಯೂ* (ಡಿ.ಒ.ಒ.) ಎಂದು ಚಿತ್ರಿಸುತ್ತದೆ. ಈ ರಚನಾಕ್ರಮವನ್ನು ಬಳಸುವ ಕಂಪನಿಗಳು ತಮ್ಮ ಕಂಪನಿಯ ಹೆಸರಿಗೆ ಡಿ.ಒ.ಒ. ಎಂಬ ಸಂಕ್ಷೇಪಾಕ್ಷರಗಳನ್ನು ಸೇರಿಸಿಕೊಳ್ಳುತ್ತವೆ.

### ಬ್ರೆಜಿಲ್‌ 
ಯುನೈಟೆಡ್ ಸ್ಟೇಟ್ಸ್ ನ ಎಲ್ಎಲ್ ಸಿ ಗೆ ತುಂಬ ಹೋಲುವ ಬ್ರೆಜಿಲಿಯನ್ ಕಾನೂನಿನಲ್ಲಿನ ಕಾರ್ಪೊರೇಟ್ ರಚನೆಯು, ೨೦೦೨ ರ ಹೊಸ ಬ್ರೆಜಿಲಿಯನ್ ದಿವಾನಿ ಸಂಹಿತೆಯ ಅಡಿಯಲ್ಲಿ,*ಸೊಸೈಡಾಡೆ ಲಿಮಿಟಡ* ("Ltda.") ಆಗಿದೆ. ಸೊಸೈಡಾಡೆ ಲಿಮಿಟಡ "ಸೊಸೈಡಾಡೆ ಪೋರ್ ಖೋಟಾಸ್ ಡೆ ರೆಸ್ಪಾನ್ಸಬಿಲಿಡಾಡೆ ಲಿಮಿಟಡ" ಎಂಬುದರ ಹೊಸ ಹೆಸರಾಗಿದೆ, ಮತ್ತು ಈ ಹೊಸ ಸಂಹಿತೆಯ ಅಡಿಯಲ್ಲಿ ಅದನ್ನು "ಎಂಪ್ರೆಸಾರಿಯಾ" ಅಥವಾ "ಸಿಂಪ್ಲೆಸ್" ಎಂಬುದಾಗಿ ಆಯೋಜಿಸಬಹುದಾಗಿದೆ, ಮುಂಚಿನ ಮತ್ತು ಈಗ ಮಾಯವಾಗಿರುವ ವಾಣಿಜ್ಯ ಸಂಹಿತೆಯಲ್ಲಿನ "ವಾಣಿಜ್ಯಸಂಬಂಧೀ" ಮತ್ತು ದಿವಾನೀ(ವಾಣಿಜ್ಯೇತರ) ಸ್ವರೂಪದ ವಿಧಗಳಿಗೆ ಸರಿಹೊಂದುವಂತೆ.

### ಬಲ್ಗೇರಿಯಾ 
ಬಲ್ಗೇರಿಯದ ಶಾಸನವು ಎಲ್ಎಲ್ ಸಿಗಳನ್ನು *Дружество с ограничена отговорност*  (ಸೀಮಿತ ಹೊಣೆಗಾರಿಕೆಯೊಂದಿಗಿನ ಪಾಲುದಾರಿಕೆ) ಎಂಬುದಾಗಿ ಸೂಚಿಸುತ್ತದೆ. ಈ ರಚನೆಯಡಿ ಕೆಲಸ ಮಾಡುವ ಕಂಪನಿಗಳು ತಮ್ಮ ಹೆಸರಿಗೆ *ООД*  ಎಂಬ ಸಂಕ್ಷೇಪಾಕ್ಷರಗಳನ್ನು ಜೋಡಿಸಿಕೊಳ್ಳುತ್ತವೆ. ವೈಯಕ್ತಿಕ ಮಾಲೀಕತ್ವವುಳ್ಳ ಒಂದು ಎಲ್ಎಲ್ ಸಿಯ ಪ್ರಕರಣದಲ್ಲಿ, ಅದನ್ನು *Еднолично дружество с ограничена отговорност* (ಸೀಮಿತ ಹೊಣೆಗಾರಿಯೊಂದಿಗಿನ ಏಕ-ವ್ಯಕ್ತಿ ಪಾಲುದಾರಿಕೆ ) ಎಂಬುದಾಗಿ ವಿವರಿಸಲಾಗಿದೆ ಮತ್ತು *ЕООД*  ಎಂಬುದಾಗಿ ಸಂಕ್ಷೇಪವಾಗಿ ಬಳಸಲ್ಪಡುತ್ತದೆ.

### ಚಿಲಿ 
ಚಿಲಿಯ ಶಾಸನವು ಎಲ್ಎಲ್ ಸಿಗಳನ್ನು *ಸೊಸೈಡಾಡ್ ಕಮರ್ಷಿಯಲ್ ಡೆ ರೆಸ್ಪಾಸಬಿಲಿಡಾಡ್ ಲಿಮಿಟಾಡ * (ಸೀಮಿತ ಹೊಣೆಗಾರಿಕೆ ವಾಣಿಜ್ಯ ಸಂಘಟನೆ) ಎಂಬುದಾಗಿ ವಿವರಿಸುತ್ತದೆ. ಈ ರಚನೆಯಡಿ ಕೆಲಸ ಮಾಡುವ ಕಂಪನಿಗಳು ತಮ್ಮ ಹೆಸರಿಗೆ *Ltda.*  ಎಂಬ ಸಂಕ್ಷೇಪಾಕ್ಷರಗಳನ್ನು ಜೋಡಿಸಿಕೊಳ್ಳುತ್ತವೆ. ಆದ್ದರಿಂದ, ಯುಎಸ್ ನಲ್ಲಿ ಒಂದುಕಂಪನಿ ಎಲ್ ಎಲ್ ಸಿ ಎಂದು ಕರೆಯಲ್ಪಡುವ ಒಂದು ಕಂಪನಿಯು ಚಿಲಿಯಲ್ಲಿ ಒಂದುಕಂಪನಿ Ltda (ಎಲ್ ಟಿಡಿಎ.) ಎಂಬುದಾಗಿ ಕರೆಯಲ್ಪಡುತ್ತದೆ. ಅದೇ ಒಬ್ಬ ವ್ಯಕ್ತಿಯ ಮಾಲೀಕತ್ವವುಳ್ಳ ಒಂದು ಎಲ್ಎಲ್ ಸಿಯ ಪ್ರಕರಣದಲ್ಲಿ, ಚಿಲಿಯಲ್ಲಿ ಅದರ ಸಮಾನಾರ್ಥಕವು *ಎಂಪ್ರೆಸಾ ಇಂಡಿವಿಷುಯಲ್ ಡೆ ರೆಸ್ಪಾಸಬಿಲಿಡಾಡ್ ಲಿಮಿಟಡ*  ಎಂದಾಗಿದದ್ದು, ಅದು ಈಐಆರ್ಎಲ್ ಎಂಬ ಸಂಕ್ಷೇಪವನ್ನು ಬಳಸುತ್ತದೆ.
### ಕೊಲಂಬಿಯಾ 
ಕೊಲಂಬಿಯಾದ ಶಾಸನವು ಚಿಲಿಯ ಪ್ರಕರಣದಲ್ಲಿ ಮೇಲೆ ಹೇಳಿರುವುದಕ್ಕೆ ಬಹಳ ಹೋಲಿಕೆಯುಳ್ಳ ರಚನೆಯೊಂದನ್ನು ವಿವರಿಸುತ್ತದೆ. *Ltda.* (ಎಲ್ ಟಿಡಿಎ.) ಎಂಬ ಸಂಕ್ಷೇಪವನ್ನು ಕೊಲಂಬಿಯಾದಲ್ಲೂ ಬಳಸಲಾಗುತ್ತದೆ.  ಅದೇ ಒಬ್ಬ ವ್ಯಕ್ತಿಯ ಮಾಲೀಕತ್ವವುಳ್ಳ ಒಂದು ಎಲ್ಎಲ್ ಸಿಯ ಪ್ರಕರಣದಲ್ಲಿ, ಕೊಲಂಬಿಯಾದಲ್ಲಿ ಅದರ ಸಮಾನಾರ್ಥಕವು ಎಂಪ್ರೆಸಾ ಯೂನಿಪರ್ಸನಲ್ ಎಂದಾಗಿದ್ದು, ಅದು ಈಯು ಎಂಬ ಸಂಕ್ಷೇಪವನ್ನು ಬಳಸುತ್ತದೆ.

### ಕ್ರೊಯೇಷಿಯಾ 
ಕ್ರೊಯೇಷಿಯಾದ ಶಾಸನವು ಎಲ್ಎಲ್ ಸಿಗಳನ್ನು *ದ್ರುಸ್ತವೋ ಎಸ್ ಆಗ್ರಾನಿಸೇನೊಮ್ ಒದ್ಗೋವೋರ್ನೋಸ್ಕ್ಯೂ*  ಎಂದು ಹೇಳುತ್ತದೆ. ಈ ರಚನೆಯಡಿ ಕೆಲಸ ಮಾಡುವ ಕಂಪನಿಗಳು ತಮ್ಮ ಹೆಸರಿಗೆ *ಡಿ.ಒ.ಒ.*  ಎಂಬ ಸಂಕ್ಷೇಪಾಕ್ಷರಗಳನ್ನು ಜೋಡಿಸಿಕೊಳ್ಳುತ್ತವೆ.

### ಜೆಕ್‌ ಗಣರಾಜ್ಯ 
ಜೆಕ್ ನ ಶಾಸನವು ಎಲ್ಎಲ್ ಸಿಗಳನ್ನು *ಸ್ಪೊಲೆಕ್ನೋಸ್ಟ್ ಎಸ್ ರೂಸೆನಿಮ್ ಒಮೆಜೆನಿಮ್ * (ಎಸ್.ಆರ್.ಒ. ಅಥವಾ ಸ್ಪೋಲ್ ಎಸ್ ಆರ್.ಒ.) ಎಂದು ಹೇಳುತ್ತದೆ. ಒಂದು ಎಸ್.ಆರ್.ಒ.ವನ್ನು ತಾಂತ್ರಿಕವಾಗಿ ಒಂದು ಎಲ್ಎಲ್ ಸಿಗೆ ಹೋಲಿಸಲಾಗುವುದಿಲ್ಲ ಏಕೆಂದರೆ ಇಲ್ಲಿ ಲಾಭಾಂಶಗಳು ಇನ್ನೂ ಡಬಲ್ ಟ್ಯಾಕ್ಸೇಷನ್ ಗೆ ಒಳಪಟ್ಟಿವೆ. ಜೆಕ್ ಕಾನೂನು ಒಂದು ಸೀಮಿತ ಕಂಪನಿಯನ್ನು ಆರಂಭಿಸುವ ಸಾಧ್ಯತೆಯನ್ನು ಡಬಲ್ ಟ್ಯಾಕ್ಸೇಷನ್ ಅನ್ನು ತಡೆಯುವ ಸಾಧ್ಯತೆಯಿಲ್ಲದೆ ಒದಗಿಸುವುದಿಲ್ಲ. ಒಂದು ಎಸ್.ಆರ್.ಒ. ಅನ್ನು ಆರಂಭಿಸಲು ಬೇಕಾದ ಕನಿಷ್ಠ ಆರಂಭಿಕ ಬಂಡವಾಳ ಸಿಜೆಡ್ ಕೆ 200,000 ವಾಗಿರುತ್ತದೆ (ಸುಮಾರಾಗಿ ಯುಎಸ್ ಡಾಲರ್ 9,900 ).

### ಡೆನ್ಮಾರ್ಕ್‌ 
ಎಲ್ಎಲ್ ಸಿಯ ಡ್ಯಾನಿಶ್ ಸ್ವರೂಪ *ಅನ್ಪರ್ಟ್ಸಸೆಲ್ಸ್ಕಬ್* (ಏಪಿಏಸ್ ನೋಡಿ). ಕನಿಷ್ಠ ಬಂಡವಾಳವು ಕಡಿಮೆ ಎಂದರೆ ಡಿಕೆಕೆ 125,000 ಆಗಿರಬೇಕೆಂದು ಕಾನೂನು ಅಪೇಕ್ಷಿಸುತ್ತದೆ. [2010 ರ ಮಾರ್ಚ್1 ರಿಂದ ಡಿಕೆಕೆ 80,000 (ಸುಮಾರಾಗಿ ಯುಎಸ್ $ 16,000 )]

### ಈಜಿಪ್ಟ್ 
ಈಜಿಪ್ಟ್ ನಲ್ಲಿ 1954ರ ಮುನ್ನ, ಕಂಪನಿಗಳು ಜಂಟಿ ಬಂಡವಾಳ ಕಂಪೆನಿಗಳ ಸ್ವರೂಪವನ್ನು ತೆಗೆದುಕೊಳ್ಳುವುದನ್ನು ಮತ್ತು ಅದರ ಉಪಲಬ್ಧಿಗಳಿಂದ ಉಪಯೋಗ ಪಡೆಯುವುದನ್ನು ತಡೆಯುವಂಥ ನಿರ್ಬಂಧಗಳಿದ್ದವು. ಬಹು ಮುಖ್ಯವಾಗಿ, ಬಂಡವಾಳದಲ್ಲಿ ಪ್ರತಿ ಪಾಲುದಾರನು ಹೊಂದಿರುವ ಶೇರುಗಳ ಜವಾಬ್ದಾರಿಯನ್ನು ಗುರುತಿಸುವುದನ್ನು ಒಳಗೊಂಡ ನಿರ್ಬಂಧಗಳು. ಆದ್ದರಿಂದ; ಈಜಿಪ್ಟಿನ ಶಾಸಕಾಂಗವು - 1954 ರ ಅಧಿನಿಯಮ ಸಂ. 26 - ಸೀಮಿತ ಹೊಣೆಗಾರಿಕೆ ಕಂಪೆನಿಗಳು ಎಂದು ಕರೆಯಲ್ಪಡುವ ಒಂದು ಬಗೆಯ ಕಂಪೆನಿಗಳನ್ನು ಪರಿಚಯಿಸಿದೆ, ಮತ್ತು ಈ ಕಂಪೆನಿಗಳಿಗೆ ಮೂಲಭೂತ ಉಪಲಬ್ಧಿಯನ್ನು ಹಾಗೇ ಉಳಿಸಿಕೊಳ್ಳುತ್ತಾ, ಹೆಚ್ಚು ಶೇರು ಬಂಡವಾಳ ಕಂಪನಿಗಳು ಹೊಂದಿದ ನಿರ್ಬಂಧಗಳಿಂದ ವಿನಾಯಿತಿ ನೀಡಲಾಗಿದೆ, ಮತ್ತು ಪಾಲುದಾರರ ಜವಾಬ್ದಾರಿಯು ಅವರು ಕಂಪೆನಿಯ ಶೇರುಗಳನ್ನು ಹೊಂದಿದ ಪ್ರಮಾಣಕ್ಕೆ ಸೀಮಿತವಾಗಿರುವುದು. ಮತ್ತು 1954 ರ ಅಧಿನಿಯಮ ಸಂ. 26 ರ ಪ್ರಕಾರ, ಸೀಮಿತ ಹೊಣೆಗಾರಿಕೆ ಕಂಪೆನಿಗಳು ಎರಡು ಪ್ರತಿಬಂಧಗಳಿಂದ.... ಆಗುವುದು ಅಗತ್ಯ: ಮೊದಲನೆಯದಾಗಿ - ಸಾವಿರ ಪೌಂಡ್ ಗಳಿಗಿಂತ ಕಡಿಚೆ ಬಂಡವಾಳ ವಿರ ಬಾರದು ಮತ್ತು ಪ್ರತಿಯೊಂದು 20 ಪೌಂಡ್ ಗಳಿಗಿಂತ ಕಡಿಮೆಯಲ್ಲದ ಮೌಲ್ಯಕ್ಕೆ ಸಮನಾಗಿ ಬಂಡವಾಳದ ಶೇರುಗಳು ವಿಂಗಡಿಸಲ್ಪಡಬೇಕು. ಮತ್ತು ಎರಡನೆಯದು - ಪಾಲುದಾರರ ಸಂಖ್ಯೆಯನ್ನು ೫೦ ಕ್ಕಿಂತ ಹೆಚ್ಚಿಸಬಾರದು ಮತ್ತು ಕನಿಷ್ಠ ಇಬ್ಬರು ಪಾಲುದಾರರು ಇರಬೇಕು, ಹಾಗೂ ಪಾಲುದಾರರಲ್ಲಿ ದಂಪತಿಗಳಿದ್ದರೆ, ಅದರಲ್ಲಿ ಕನಿಷ್ಠ ಮೂವರು ಪಾಲುದಾರರಿರಬೇಕು.

1954ರ ಸಂ.೨೬ರ ಕಾನೂನು 1981ರ ಅಧಿನಿಯಮ ೧೫೯ ರ ಮೂಲಕ ರದ್ದುಗೊಂಡಿತು. ಮತ್ತು ಈ ಅಧಿನಿಯಮವು ಸೀಮಿತ ಹೊಣೆಗಾರಿಕೆ ಕಂಪನಿಯ ಕನಿಷ್ಠ ಕಾರ್ಯನಿರತ ಬಂಡವಾಳವನ್ನು ಸಾವಿರ ಪೌಂಡ್ ಗಳಿಂದ ಐವತ್ತು ಸಾವಿರ ಪೌಂಡ್ ಗಳಿಗೆ ಹೆಚ್ಚಿಸಿತು - ಆದರೆ ಇದನ್ನು ಇತ್ತೀಚಿನ ಒಂದು ತಿದ್ದಪಡಿಯೊಂದಿಗೆ ಮತ್ತೆ ಸಾವಿರ ಪೌಂಸ್ ಗಳಿಗೇ ಇಳಿಸಲಾಯಿತು. 1981ರ ಕಾನೂನು 159ರಡಿ ಈಗ ಸೀಮಿತ ಹೊಣೆಗಾರಿಕೆ ಕಂಪನಿಯಲ್ಲಿ ದಂಪತಿಗಳು ಪಾಲುದಾರರಾಗಿದ್ದರೆ ಕನಿಷ್ಠ ಪಾಲುದಾರರ ಸಂಖ್ವೆ ಮೂರು ಆಗಿರಬೇಕಿಲ್ಲ.

### ಈಸ್ಟಾನಿಯ 
ಈಸ್ಟೋನಿಯಾದಲ್ಲಿ, ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯನ್ನು *ಒಸೌಹಿಂಗ್*  (OÜ) ಎಂದು ಕರೆಯಲಾಗುತ್ತದೆ. ಘಟಕದ ವಿಧ ಯಾವುದೆಂಬುದನ್ನು ಕೋಡ ಹೆಸರಿನಲ್ಲಿ ಗುರುತಿಸುವ ಅಗತ್ಯವಿದೆ. ಈಸ್ಟೋನಿಯಾದಲ್ಲಿ, ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯನ್ನು ಆರಂಭಿಸಲು ಬೇಕೇದ ಕನಿಷ್ಠ ಬಂಡವಾಳವು ಪ್ರಸ್ತುತ ಈಈಕೆ 40,000 (-2556 ಯೂರೋ) ಆಗಿದೆ.

### ಫಿನ್ಲೆಂಡ್ 
ಪಕ್ಕಾ ಸಮಾನಾರ್ಥಕವಲ್ಲದಿದ್ದರೂ ಕೂಡ, ಎಲ್ಎಲ್ ಸಿಯ ಫಿನ್ನಿಶ್ ಸ್ವರೂಪವು ಒವೈ (ಒಸಕೆಹಷಿಯೊ)) ಅಥವಾ ಸ್ವೀಡಿಶ್ ಸ್ವರೂಪವು ಅಬ್ (ಅಕಟೈಬೊಲಾಗ್). ಓವೈ ಅನ್ನು ಒಂದು ನಿಗಮದಂತೆ ತೆರಿಗೆಗೊಳಪಡಿಸಲಾಗುವುದು. ಕಾನೂನಿನಡಿ ಅಗತ್ಯವಿರುವ ಕನಿಷ್ಠ ಬಂಡವಾಳ ಯೂರೋ 2, 500.

### ಜರ್ಮನಿ 
ತನ್ನ ಮಿಶ್ರತಳಿಯಂಥ ಲಕ್ಷಣಗಳಿಂದಾಗಿ ಜರ್ಮನ್ ಸಮಾನಾರ್ಥಕವನ್ನು ಗುರುತಿಸುವುದು ಯುಂಬ ಕಷ್ಟವಾಗಿದೆ. ಅದು ನಿಗಮವೊಂದರ ಆಯಾಮಗಳನ್ನು ಹೊಂದಿರುವುದರಿಂದ ಒಂದೆಡೆ ಅದನ್ನು ಒಂದು ರೀತಿಯ *ಗೆಸೆಲ್ ಶಾಫ್ಟ್ ಮಿಟ್ ಬೆಶ್ರಾಂಕ್ಟರ್ ಹಫ್ಟುಂಗ್ * (ಜಿಎಂಬಿಹೆಚ್) ಎಂದು ಪರಿಗಣಿಸಬಹುದು; ಅದೇ ಇನ್ನೊಂದೆಡೆ ಅದನ್ನು ಸೀಮಿತ ಪಾಲುದಾರಿಕೆಯ ಜರ್ಮನ್ ಸಮಾನಾರ್ಥಕವಾದ *ಕೊಮ್ಮಂಡಿಟ್ಗೆಸೆಲ್ಶಾಫ್ಟ್*  (ಕೆಜಿ)ಎಂದು ಪರಿಗಣಿಸಬಹುದು. ಕಂಪನಿ ಎಂಬ ಶಬ್ಧದ ಯಥಾವತ್ ಅನುವಾದವನ್ನು ಆಧರಿಸಿ, ಒಂದು ಎಲ್ ಎಲ್ ಸಿಯನ್ನು ಹೊಣೆಗಾರಿಕೆಯುಳ್ಳ ಪಾಲುದಾರನ್ಯಾರೂ ಇಲ್ಲದ ಒಂದು ರೀತಿಯ ಕೆಜಿ ಎಂದು ಪರಿಗಣಿಸಬೇಕು. ತೆರಿಗೆಯ ಉದ್ದೇಶಕ್ಕಾಗಿ ಬುಂಡೆಸ್ಫಿನಾನ್ಸ್ ಮಿನಿಸಟೆರಿಯಮ್ (ಜರ್ಮನಿಯ ಒಕ್ಕೂಟದ ಹಣಕಾಸು ಮಂತ್ರಾಲಯ) ಯಾವ ಪರಿಸ್ಥಿತಿಗಳಡಿಯಲ್ಲಿ ಒಂದು ಎಲ್ಎಲ್ ಸಿಯನ್ನು ಒಂದು "ನಿಗಮ" ಅಥವಾ ಒಂದು "ಸೀಮಿತ ಪಾಲುದಾರಿಕೆ"ಯಂತೆ ಪರಿಗಣಿಸಬೇಕು ಎಂಬುದಕ್ಕೆ ವಿವರವಾದ ಮಾರ್ಗಸೂಚಿಗಳನ್ನು ನೀಡುತ್ತದೆ; ನೋಡಿ:*ಸ್ಟಿಯುರ್ಲಿಚೆ ಐನೋರ್ಡ್ ನುಂಗ್ ಡೆರ್ ರೆಚ್ಟ್ ಡೆರ್ ಬುಂಡೆಸ್ಸ್ ಟಾಟೆನ ಡೆರ್ ಯುಎಸ್ ಎ ಗೆಗ್ರೂಂಡೆಟೆನ್ ಲಿಮಿಟೆಡ್ ಲೆಯಬಿಲಿಟಿ ಕಂಪೆನಿ*  .

### ಹಂಗೇರಿ 
ಹಂಗೇರಿಯ ಶಾಸನವು ಎಲ್ ಎಲ್ ಸಿಗಳನ್ನು *ಕೊರ್ಲಾಟೊಲ್ಟ್ ಫೆಲೆಲೋಸ್ಸೇಗೂ ತಾರ್ಸಸಾಗ್ * ಎಂದು ಹೇಳುತ್ತದೆ. ಈ ರಚನೆಯ ಕೆಳಗೆ ಕೆಲಸ ಮಾತುವ ಕಂಪೆನಿಗಳು ತಮ್ಮ ಹೆಸರಿ *ಕೆಎಫ್ ಟಿ*  ಎಂಬ ಸಂಕ್ಷೇಪವನ್ನು ಸೇರಿಸಿಕೊಳ್ಳುತ್ತವೆ.
ಮುಂಚೆ ಹಂಗೇರಿಯದ ಎಲ್ಎಲ್ ಸಿಗಳು 3 ಮಿಲಿಯನ್ ಹೆಎಚ್ ಯುಎಫ್ (ಹಂಗೇರಿಯನ್ ಫೋರಿಂಟ್) (ಸುಮಾರಾಗಿ 16 ಕೆ ಯುಎಸ್ ಡಿ) ನ ಆರಂಭಿಕ ಬಂಡವಾಳವನ್ನು ಹೊಂದಬೇಕಾಗಿತ್ತು. ಈ ಮೊತ್ತವನ್ನು ಇತ್ತೀಚೆಗೆ ಕಡಿಮೆಗೊಳಿಸಲಾಗಿದ್ದು, ಪ್ರಸ್ತುತ (2009ರಲ್ಲಿ) ಕನಿಷ್ಠ ಆರಂಭಿಕ ಬಂಡವಾಳವು 500 ಕೆ ಹೆಚ್ ಯುಎಫ್ ಆಗಿದೆ.(ಸುಮಾರಾಗಿ 2.7ಕೆ ಯುಎಸ್ ಡಿ). ಹೊಸ ಎಲೆಕ್ಟ್ರಾನಿಕ್ ರಚನೆಯ ಅವಕಾಶದೊಂದಿಗೆ ರಚನೆಯ ಸಮಯವು ಎರಡು ವಾರಗಳಿಂದ ಎರಡು ದಿನಗಳಿಗೆ ಇಳಿದಿದೆ, ಮತ್ತು ರಚನೆಯ ಹೆಚ್ಚಿನ ವೆಚ್ಚವು 100ಕೆ ಹೆಚ್ ಯುಎಫ್ ನಷ್ಟು.(ಸುಮಾರಾಗಿ 540 ಯುಎಸ್ ಡಿ). ವಕೀಲರ ಸಹಕಾರದೊಂದಿಗೆ ಕೆಎಫ್ ಟಿಗಳನ್ನು ರಚಿಸಬಹುದಾಗಿದೆ. 
ಹಂಗೇರಿಯನ್ ಕೆಎಫ್ ಟಿಯು ಹಂಗೇರಿಯಲ್ಲಿ ವ್ಯವಹಾರ ಮಾಡುವ ಅತ್ಯಂತ ಸಾಮಾನ್ಯವಾದ ಪ್ರಕಾರ. ಯುರಪೀಯ ಒಕ್ಕೂಟದ (ಈಯು) ಭಾಗವಾಗಿರುವ ದೆಸೆಯಿಂದ, ಹಂಗೇರಿಯದ ಕೆಎಫ್ ಟಿಗಳು ಈಗ ಈಯುನಾದ್ಯಂತ ವ್ಯವಹಾರ ನಡೆಸಲು ಈಯು ವಾಟ್ ನೋಂದಣಿ ಸಂಖ್ಯೆಯನ್ನು ಪಡೆಯಬಹುದಾಗಿದೆ. ಹಂಗೇರಿಯದ ಈಯು-ವಾಟ್ ಸಂಖ್ಯೆಯು "ಹೆಚ್ ಯು" ಎಂಬ ಅಕ್ಷರಗಳೊಂದಿಗೆ ಶುರು ಆಗುತ್ತದೆ. ಈ ರೀತಿಯಾಗಿ ಒಂದು ನಿರ್ದಿಷ್ಟ ಕಂಪನಿಯ ಅಸ್ತಿತ್ವ, ವಾಟ್ ವಿಚಾರಗಳು ಮತ್ತು ಪುನರ್ಪರೀಕ್ಷೆ ಮಾಡುವ ಅವಕಾಶವು ಕಂಪೆನಿಗಳಿಗಾಗಿ ಇರುವ ಈಯುನ ಸಾಮಾನ್ಯ ವೆಬ್ ಸೈಟ್ ನಲ್ಲಿ ಲಭ್ಯ.

### ಐಸ್‌ಲ್ಯಾಂಡ್ 
ಐಸ್‌ಲ್ಯಾಂಡ್ ನ ಶಾಸನದ ಪ್ರಕಾರ ಎರಡು ವಿಧದ ಎಲ್ಎಲ್ ಸಿ ಸ್ವರೂಪಗಳಿವೆ, ಖಾಸಗಿ ಒಡೆತನದ ಮತ್ತು ಸಾರ್ವಜನಿಕ ಒಡೆತನದ ಸೀಮಿತ ಹೊಣೆಗಾರಿಕೆ ಸ್ವರೂಪಗಳು. 500.000 ಐಸ್‌ಲ್ಯಾಂಡಿಕ್ ಕ್ರೋನಾಸ್ (ಕೆಆರ್.) ನ ಕನಿಷ್ಠ ಬಂಡವಾಳದೊಂದಿಗೆ ಖಾಸಗಿ ಎಲ್ಎಲ್ ಸಿಯು ಸಂಕ್ಷಿಪ್ತವಾಗಿ "ಈಹೆಚ್ ಎಫ್." ಎಂಬುದಾಗಿ ಸೂಚಿಸಲ್ಪಡುವುದು. 2.000.000 ಕೆಆರ್. ನ ಕನಿಷ್ಠ ಬಂಡವಾಳದೊಂದಿಗೆ ಸಾರ್ವಜನಿಕ ಎಲ್ಎಲ್ ಸಿಯು ಹೆಚ್ ಎಫ್. ಎಂಬುದಾಗಿ ಸಂಕ್ಷೇಪ ಪಡೆಯುವುದು.
### ಭಾರತ 
ಭಾರತದಲ್ಲಿ ಎಲ್ಎಲ್ ಸಿಗಳು ಪ್ರೈವೇಟ್ ಲಿಮಿಟೆಡ್ (Pvt. Ltd.)ನೊಂದಿಗೆ ಕೊನೆಗೊಳ್ಳುವ ಖಾಸಗಿ ಕಂಪನಿಗಳಾಗಿ ಬಳಕೆಗೆ ಬಂದಿವೆ.ಅವು ಕನಿಷ್ಠ ರೂ.1,00,000 ವನ್ನು ತಮ್ಮ ಕನಿಷ್ಠ ಪಾವತಿಯಾದ ಬಂಡವಾಳವಾಗಿ ಹೊಂದಿರಬೇಕು.

### ಇಟಲಿ 
ಇಟಲಿಯ ದಿವಾನಿ ಸಂಹಿತೆಯು, 1942ರಲ್ಲಿ ಸಮ್ಮತಿಸಲ್ಪಟ್ಟ ಮತ್ತು 2003ರ ಸರ್ಕಾರಿ ಅಧಿನಿಯಮ 6ರಿಂದ ತಿದ್ದುಪಡಿಗೊಂಡಂತೆ, ಮೂರು ಪ್ರಕಾರಗಳ ಸೀಮಿತ ಹೊಣೆಗಾರಿಕೆ ಕಂಪೆನಿಗಳಿಗೆ ಅವಕಾಶ ಮಾಡಿಕೊಡುತ್ತದೆ:
* *ಸೊಸೈಟಾ ಪರ್ ಅಜಿಯೋನಿ*  (ಎಸ್ ಪಿಎ). ಒಂದು ಎಸ್ ಪಿಎಯ ಕನಿಷ್ಠ ನಿಗದಿತ ಆರಂಭಿಕ ಬಂಡವಾಳವು ಯುರೋ 120,000.
* *ಸೊಸೈಟಾ ಎ ರೆಸ್ಪಾಂಸಬಿಲಿಟಾ ಲಿಮಿಟಾಟಾ * (ಎಸ್ಆರ್ಎಲ್). ಒಂದು ಎಸ್ಆರ್ಎಲ್ ನ ಕನಿಷ್ಠ ನಿಗದಿತ ಆರಂಭಿಕ ಬಂಡವಾಳವು ಯುರೋ 10,000.
* *ಸೊಸೈಟಾ ಇನ್ ಅಕಾಮಾಂಡಿಟ ಪರ್ ಅಜಿಯೋನಿ*  (ಎಸ್ಎಪಿಎ). ಒಂದು ಎಸ್ಎಪಿಎಗೆ ಕನಿಷ್ಠ ನಿಗದಿತ ಆರಂಭಿಕ ಬಂಡವಾಳವು ಯುರೋ 120,000.  ಸಾಮಾನ್ಯ ಪಾಲುದಾರರು ಸೀಮಿತ ಹೊಣೆಗಾರಿಕೆಯನ್ನು ಹೊಂದಿದ್ದರೆ, ವ್ಯವಸ್ಥಾಪಕ ಪಾಲುದಾರರು ಪೂರ್ಣ ಹೊಣೆಗಾರಿಕೆಯನ್ನು ಹೊಂದಿರುವ ಒಂದು ಮಿಶ್ರ ಹೊಣೆಗಾರಿಕೆ ಯೋಜನೆಯನ್ನು ಎಸ್ಎಪಿಎಗಳು ಹೊಂದಿವೆ.  
ಕಂಪೆನಿಗಳು ಅವಕ್ಕೆ ಸಂಬಂಧಪಡುವ ಸಂಕ್ಷೇಪಗಳನ್ನು ಅವುಗಳ ಕಂಪನಿ ಹೆಸರುಗಳಿಗೆ ಸೇರಿಸಿಕೊಳ್ಳುತ್ತವೆ.

### ಜಪಾನ್‌ 
ಜಪಾನ್, 2006ರಲ್ಲಿ ಅಮೇರಿಕನ್ ಎಲ್ಎಲ್ ಸಿಯ ಹತ್ತಿರದ ಬಗೆಯಾದ ಗೋಡೋ ಕಾಯೈಶ ಎಂಬ ಒಂದು ಹೊಸ ವಿಧದ ವ್ಯವಹಾರ ಸಂಘಟನೆಯನ್ನು ಸೃಷ್ಟಿಸಿ ಶಾಸನವನ್ನು ಹೊರಡಿಸಿತು.

### ಲಾಟ್ವಿಯಾ 
ಎಸ್ಐಎ - ಸಬೈದ್ರೀಬ ಅರ್ ಐರೊಬೆಜೊಟು ಅಟ್ಬಿಲ್ದೀಬು

### ಲಿಥುವೇನಿಯಾ 
ಲಿಥುವೇನಿಯಾದಲ್ಲಿ, ಒಂದು ಸೀಮಿತ ಹೊಣೆಗಾರಿಕೆ ಕಂಪನಿಯನ್ನು *ಉಜ್ದರೊಜಿ ಅಕ್ಸಿನೇ ಬೆನದ್ರೊವೇ * ಎಂಬುದಾಗಿ ಕರೆಯಲಾಗುತ್ತದೆ. ಕಂಪೆನಿಯ ಹೆಸರಿನ ಮುಂಚೆ *ಯುಎಬಿ*  ಎಂಬ ಸಂಕ್ಷೇಪವನ್ನು ಸಾಮಾನ್ಯವಾಗಿ ಸೇರಿಸಲಾಗುತ್ತದೆ. ಕನಿಷ್ಠ ನಿಗದಿತ ಆರಂಭಿಕ ಬಂಡವಾಳವು ಪ್ರಸ್ತುತ 10,000 ಎಲ್ ಟಿಎಲ್ (ಸುಮಾರಾಗಿ 3000 ಯುರೋ). ಈ ಮೊತ್ತವನ್ನು ತಕ್ಷಣ ಹೂಡಬಹುದು.

### ಮಸಿಡೋನಿಯಾ 
ಮಸಿಡೋನಿಯಾದ ಶಾಸನವು ಎಲ್ಎಲ್ ಸಿಗಳನ್ನು *друштво со ограничена одговорност*  ಎಂಬುದಾಗಿ ಹೆಸರಿಸುತ್ತವೆ. ಈ ರಚನೆಯಡಿ ಕಾರ್ಯನಿರ್ವಹಿಸುವ ಕಂಪೆನಿಗಳು ತಮ್ಮ ಹೆಸರಿಗೆ *д.о.о.*  ಎಂಬ ಸಂಕ್ಷೇಪವನ್ನು ಲಗತ್ತಿಸಿಕೊಳ್ಳುತ್ತವೆ. ಇದು ಮೆಸಿಡೋನಿಯದ ಕಂಪನಿಗಳ ಅತ್ಯಂತ ಹೆಚ್ಚು ಹರಡಿರುವ ಸಂಘಟನಾತ್ಮಕ ಪ್ರಕಾರವಾಗಿದೆ.

### ಮೆಕ್ಸಿಕೊ 
ಮೆಕ್ಸಿಕೊದ ಎಲ್ಎಲ್ ಸಿಗಳನ್ನು *ಸೊಸೈಡಡೆಸ್ ಡೆ ರೆಸ್ಪಾಂಸಬಿಲಿಡಾಡ್ ಲಿಮಿಟಡ * ಎಂಬುದಾಗಿ ಹೆಸರಿಸುತ್ತವೆ, ಇವು ತಮ್ಮ "ಎಸ್. ಡೆ ಆರ್.ಎಲ್." ಎಂಬ ಸಂಕ್ಷೇಪಕ್ಕೆ ಗುರುತಾಗಿವೆ. ಎಸ್.ಡೆ ಆರ್.ಎಲ್.ಗಳು ತಮ್ಮ ಸದಸ್ಯರಿಗೆ ಕಂಪೆನಿಯಲ್ಲಿ ಅವರ ಕೊಡುಗೆಯವರೆಗೆ (ಅಂದರೆ ಬಂಡವಾಳದ ಕೊಡುಗೆ) ಸೀಮಿತ ಹೊಣೆಗಾರಿಕೆಯನ್ನು ಪ್ರದಾನಿಸುತ್ತವೆ ಮತ್ತು ಪಾಸ್-ಥ್ರೂ ಅಥವಾ ಫ್ಲೋ-ಥ್ರೂ ಘಟಕಗಳಂತೆ ಕೆಲಸ ಮಾಡುವುದರ ಮೂಲಕ ಲಾಭಗಳನ್ನು ತಮ್ಮ ಸದಸ್ಯರಿಗೆ "ಮುಂದೆ ತಳ್ಳಿಕೊಡುತ್ತದೆ", ಡಬಲ್ ಟಾಕ್ಸೇಷನ್ ಅನ್ನು ತಡೆಗಟ್ಟುತ್ತಾ.  ಈ ವಿಧದ ಕಂಪನಿಯು ತನ್ನ "ಪಾಸ್-ಥ್ರೂ" ವಿಧಾನದಿಂದಾಗಿ ಮತ್ತು ಐಆರ್ ಸಿ (ಯುಎಸ್ ನ ಆಂತರಿಕ ಆದಾಯ ಸಂಹಿತೆ) ಅಡಿಯಲ್ಲಿನ ತನ್ನ "ಚೆಕ್ ದ ಬಾಕ್ಸ್" ಸಾಮರ್ಥ್ಯದಿಂದಾಗಿ ವಿದೀಶೀ ಹೂಡಿಕೆದಾರರಿಂದ ವ್ಯಾಪಕವಾಗಿ ಬಳಸಲ್ಪಡುತ್ತದೆ.

### ಮೋಲ್ಡೋವಾ 
ಮೊಲ್ಡೀವಾದ ಶಾಸನವು ಎಲ್ಎಲ್ ಸಿಗಳನ್ನು *ಸೊಸೈಟಟೆ ಕು ರಾಸ್ಪುಂಡೆರೆ ಲಿಮಿಟಟಾ*  ಎಂಬುದಾಗಿ ಸೂಚಿಸುತ್ತವೆ. ಇವು "ಎಸ್.ಆರ್.ಎಲ್." ಎಂಬ ಸಂಕ್ಷೇಪವನ್ನು ಪಡೆವ ಇವುಗಳಲ್ಲಿ ಸ್ಥಾಪಕ ಸದಸ್ಯರ ಮತ್ತು ಇತರ ಸದಸ್ಯರ ಸಂಖ್ಯೆಗಳ ನಿರ್ಬಂಧಗಳಿದ್ದು, ಕನಿಷ್ಠ ಒಬ್ಬ ಸ್ಥಾಪಕ ಸದಸ್ಯನಿರಬೇಕು. ಮತ್ತು ಗರಿಷ್ಠ ಒಟ್ಟು 50 ಸದಸ್ಯರಿರಬಹುದು, ಅವುಗಳಲ್ಲಿ ಕನಿಷ್ಠ ಒಬ್ಬನು ಕಂಪನಿಯ ಸ್ಥಾಪಕನಾಗಿರಲೇಬೇಕು, ಆದರೆ ಎಲ್ಲ ಐವತ್ತು ಸದಸ್ಯರೂ ಕೂಡ ಸ್ಥಾಪಕರೇ ಆಗಿರಬಹುದು.

### ಪೋಲೆಂಡ್‌ 
ಪೋಲ್ಯಾಂಡ್ ನಲ್ಲಿ ಸೀಮಿತ ಹೊಣೆಗಾರಿಕೆ ನಿಗಮವನ್ನು *ಸ್ಪೋಲ್ಕ ಜೆಡ್ ಆರ್ಗಾನಿಕ್ಸೋನಾ ಒಡ್ಪೊವೈಡ್ಜೈಲ್ನೊಸ್ಕಿಯ (/೦) (ಚಿಕ್ಕದಾಗಿ {1}Sp. z o.o.) ಎಂದು ಕರೆಯುತ್ತಾರೆ.*

ಕನಿಷ್ಠ ಪ್ರಾರಂಭಿಕ ಬಂಡವಾಳವು 5,000 PLN ಆಗಿರುತ್ತದೆ (2009ರಿಂದ; ಅಲ್ಲಿಯವರೆಗೂ ಅದು 50,000 PLN ಆಗಿತ್ತು).

### ರೊಮೇನಿಯ 
ಈ ವಿಧದ ಘಟಕವು ಈ ದೇಶದಲ್ಲಿ 1990ರಿಂದಲೂ ಇದೆ (ರೊಮಾನಿಯನ್ ಭಾಷೆಯಲ್ಲಿ ಸಂಕ್ಷೇಪಗೊಳಿಸಿದಾಗ, ಅದು "ಎಸ್ಆರ್ಎಲ್" ಆಗುತ್ತದೆ.)
ಮಾಲೀಕನು ಕಂಪನಿಯ ಆರಂಭಿಕ ಬಂಡವಾಳಕ್ಕೆ ಸಮನಾದ ಮೌಲ್ಯದಷ್ಟು ಮಾತ್ರ ಹೊಣೆಗಾರನಾಗಿರುತ್ತಾನೆ, ಮತ್ತು ಇದರಿಂದಾಗಿ ಪ್ರತಿ ಎಸ್ಆರ್ಎಲ್ ವ್ಯಾವಹಾರಿಕ ಸಂಬಂಧಗಳಲ್ಲಿ ಈ ಮೊತ್ತವನ್ನು ಸ್ಪಷ್ಟವಾಗಿ ಸೂಚಿಸಬೇಕು - ಇತರ ಪಕ್ಷಕ್ಕೆ ಎಷ್ಟು ಹಣದ ಕವರ್ ಇದೆ ಎನ್ನುವುದು ತಿಳಿಯಲಿ ಎಂಬ ಉದ್ದೇಶದಿಂದ. ಕನಿಷ್ಠ ಆರಂಭಿಕ ಬಂಡವಾಳವು ಯುಎಸ್ $100 ಕ್ಕಿಂತ ಕಡಿಮೆ ಆಗಿದೆ.

### ರಷ್ಯಾ 
ರಷ್ಯಾದಲ್ಲಿ ಮತ್ತು ಕೆಲವು ಇತರ ಮುಂಚಿನ ಸೋವಿಯತ್ ದೇಶಗಳಲ್ಲಿ, ಸ್ವಲ್ಪ ಹೋಲಿಕೆಯ ರಚನೆಯೊಂದಿಗಿನ ಒಂದು ಘಟಕವು Общество с ограниченной ответственностью (ಯಥಾರ್ಥವಾಗಿ, 'ಸೀಮಿತ ಹೊಣೆಗಾರಿಕೆಯೊಂದಿಗಿನ ಸಮಾಜ'), ಎಂದು ಕರೆಯಲ್ಪಡುತ್ತದೆ. ಸಾಮಾನ್ಯವಾಗಿ OOO (ಓಓಓ) ಆಗಿ ಅಥವಾ ಕೆಲವು ಸಿಐಎಸ್ ದೇಶಗಳಲ್ಲಿ OcOO(ಓಸಿಓಓ) ಎಂಬುದಾಗಿ ಸಂಕ್ಷಿಪ್ತಗೊಳಿಸಲ್ಪಡುತ್ತದೆ.

ರಷ್ಯಾದ ಸೀಮಿತ ಹೊಣೆಗಾರಿಕೆ ಕಂಪನಿಯು ಯುಎಸ್ಎ ಯ ಒಂದು ಎಲ್ಎಲ್ ಸಿಯ ಹೆಸರನ್ನೇ ಹಂಚಿಕೊಂಡರೂ ಸಹ, ಅದು ಹಲವು ರೀತಿಗಳಲ್ಲಿ ಭಿನ್ನವಾಗಿದೆ. ಬಹು ಮುಖ್ಯವಾಗಿ, ರಷ್ಯಾದ ಎಲ್ಎಲ್ ಸಿಯು ತೆರಿಗೆ ಪಾರದರ್ಶಕತ್ವವನ್ನು ಹೊಂದಿಲ್ಲ: ಕಂಪನಿತಯ ಕಾರ್ಪೊರೇಟ್ ಹಂತದಲ್ಲಿ ತೆರಿಗೆಗೊಳಪಡಿಸಲಾಗುತ್ತದೆ, ಮತ್ತು ನಂತರ ಡಿವಿಡೆಂಡುಗಳ ಹಂಚಿಕೆ ಮಾಡಿದ ಮೇಲೆ ಶೇರುದಾರರು ಆದಾಯ ತೆರಿಗೆಯನ್ನು ಕಟ್ಟುತ್ತಾರೆ (ವೈಯಕ್ತಿಕ ಅಥವಾ ಕಾರ್ಪೊರೇಟ್)).

ಸರಳ ಶೇರುದಾರಿಕೆಯ ರಚನೆಗಳಿಂದಾಗಿ ಸೀಮಿತ ಹೊಣೆಗಾರಿಕೆ ನಿಗಮವು ರಷ್ಯಾದಲ್ಲಿ ಅತ್ಯಂತ ಜನಪ್ರಿಯ ಪ್ರಕಾರದ ಕಾನೂನುಬದ್ಧ ಉದ್ಯಮಮವಾಗಿದೆ.

### ಸರ್ಬಿಯಾ 
ಸೆರ್ಬಿಯಾದ ಶಾಸನವು ಎಲ್ಎಲ್ ಸಿಗಳನ್ನು *ದ್ರುಸ್ತವೊ ಆಗ್ರಾನಿಚೇನೊಮ್ ಒಡಗೊವರ್ನೊಸ್ ಕ್ಯು * {društvo s ograničenom odgovornošću}.ಎಂದು ಹೇಳುತ್ತದೆ. ಈ ರಚನೆಯ ಕೆಳಗೆ ಕೆಲಸ ಮಾಡುವ ಕಂಪನಿಗಳು ಕ್ರೊಯೇಷಿಯಾದಲ್ಲಿರುವಂತೆ *d.o.o.*  (ಡಿ.ಒ.ಒ.) ಅಥವಾ *DOO*  (ಡಿಒಒ) ಎಂಬ ಸಂಕ್ಷೇಪವನ್ನು ತಮ್ಮ ಹೆಸರಿಗೆ ಸೇರಿಸಿಕೊಳ್ಳುತ್ತವೆ.

### ಸ್ಲೊವಾಕಿಯ 
ಸ್ಲೊವೇಕಿಯದಲ್ಲಿ, ಕಾನೂನು *ಸ್ಪೊಲೊಕ್ನೊಸ್ಟ್ ಎಸ್ ರುಸೇನೀಮ್ ಒಬ್ಮೆಡ್ಜೆನೈಮ್*  (ಸಂಕ್ಷೇಪವಾಗಿ ಸ್ಪೋಲ್ ಅಥವಾ ಎಸ್ಆರ್ಓ) ಎಂಬುದನ್ನು ಸೀಮಿತ ಹೊಣೆಗಾರಿಕೆ ಕಂಪನಿಗೆ ಸಮೀಪದ ಸಂಸ್ಥೆಯಾಗಿ ಪರಿಗಣಿಸುತ್ತದೆ. ಒಂದರಿಂದ 50 ಸಹವರ್ತಿಗಳು ಅದನ್ನು ಒಂದು ಸ್ಫಾಪಕ ಒಪ್ಪಂದದ ಮೂಲಕ 5000€ ರ ಕನಿಷ್ಠ ಬಂಡವಾಳದೊಂದಿಗೆ, ಒಬ್ಬ ವ್ಯಕ್ತಿಗೆ ಕನಿಷ್ಠ 750€, ಹಣದ ರೂಪದಲ್ಲಿ ಅಥವಾ ಇತರ ಆಸ್ತಿಯ ರೂಪದಲ್ಲಿ, ಸ್ಥಾಪಿಸಬಹುದು.

### ಸ್ಲೊವೇನಿಯ 
ಸ್ಲೊವೇನಿಯಾದ ಶಾಸನವು ಎಲ್ಎಲ್ ಸಿಗಳನ್ನು *ದ್ರುಜ್ಬ ಜೆಡ್ ಒಮೆಜೆನೊ ಒಡ್ಗೊವೊರ್ನೊಸ್ಟ್ ಜೊ*  ಎಂಬುದಾಗಿ ಒದಗಿಸುತ್ತದೆ. ಈ ರಚನೆಯಡಿ ಕೆಲಸ ಮಾಡುವ ಕಂಪನಿಗಳು ತಮ್ಮ ಹೆಸರಿಗೆ *ಡಿ.ಒ.ಒ.*  ಎಂಬ ಸಂಕ್ಷೇಪವನ್ನು ಅಂಡಿಸಿಕೊಳ್ಳುತ್ತವೆ. ಒಂದು ಡಿ.ಒ.ಒ.ಗೆ ಕನಿಷ್ಠ ನಿಗದಿತ ಆರಂಭಿಕ ಬಂಡವಾಳವು 7.500 ಯುರೋ. ಒಂದು ನಿಜವಾದ ನಿಗಮದ ಅಧಿಕ ವೆಚ್ಚ ಮತ್ತು ಗೊಂದಲಯುಕ್ತ ದಾಖಲೆ ನಿರ್ವಹಣೆಯಿಂದಾಗಿ, ಡಿ.ಒ.ಒ. ಹೆಚ್ಚು ಹರಡಿರುವ ಪ್ರಕಾರವಾಗಿದೆ.

### ಸ್ಪೇನ್‌ 
ಸ್ಪೇನ್ ನಲ್ಲಿ ಎಲ್ಎಲ್ ಸಿಗಳನ್ನು "*ಸೊಸೈಡಾಡ್ ಡೆ ರೆಸ್ಪಾಂನಸ್ಬಿಲಿಡಾಡ್ ಲಿಮಿಟಡ* " ಅರ್ಥಾತ್ ಸೀಮಿತ ಹೊಣೆಗಾರಿಕೆಯ ಕಂಪನಿ ಎಂಬುದಾಗಿ ಕರೆಯಲಾಗುವುದು. ಇದನ್ನು ಸಾಮಾನ್ಯವಾಗಿ ಎಸ್.ಎಲ್. ಎಂದು ಸಂಕ್ಷಿಪ್ತಗೊಳಿಸಲಾಗುತ್ತದೆ. ಅವು ತೆರಿಗೆಗೊಳಪಡುತ್ತವೆ, ಮತ್ತು ಕಂಪನಿಯ ಶೇರುಗಳನ್ನು ಸಾರ್ವಜನಿಕ ಮಾರುಕಟ್ಟೆಯಲ್ಲಿ ಮಾರುವ ಹಾಗಿಲ್ಲ; ಬದಲಿಗೆ ಶೇರುಗಳ ವರ್ಗಾವಣೆಯು, ಹಾಗೇ ಇತರ ಪ್ರಮುಖ ಆಸ್ತಿಗಳು ಮಾರಾಟವೂ, ಖಡಾಖಂಡಿತವಾಗಿ ಒಬ್ಬ ದಿವಾನಿ ಕಾನೂನಿನ ನೋಟರಿಯ ಸಮ್ಮುಖದಲ್ಲಿ ನಡೆಯಬೇಕಾಗಿರುತ್ತದೆ. ಅದು ಏನೇ ಇರಲಿ, ಪಾಲುದಾರರ ಜವಾಬ್ದಾರಿಯು ಅವರು ಹಿಡಿದಿರುವ ಬಂಡವಾಳದ ಪಾಲಿಗೆ ಸೀಮಿತಗೊಂಡಿರುತ್ತದೆ, ಮತ್ತು ಕಾನೂನು ಒಂದು ಎಸ್.ಎಲ್.ಗೆ ನಿಗದಿಪಡಿಸಿರುವ ಕನಿಷ್ಠ ಬಂಡವಾಳ ಕಡಿಮೆ ಎಂದರೆ 3000 ಯುರೋ.

### ಸ್ವೀಡನ್‌ 
ಸ್ವೀಡನ್ ನಲ್ಲಿ ಎಲ್ ಎಲ್ ಸಿ ಗೆ ಸರಿಸಮನಾದುದಾವುದೂ ಇಲ್ಲ. ಸ್ವೀಡನ್ ಎಲ್ಎಲ್ ಸಿಯ ಸಮಾನವಾದ ಸಂಸ್ಥೆಯನ್ನು ಹೊಂದಿಲ್ಲ. ಸಮೀಪದ ಸ್ವರೂಪವೆಂದರೆ, ಸ್ವೀಡಿಶ್ ಎಬಿ (ಅಕಟೈ ಬೊಲಗ್) - ಇದೂ ಸಹ ತೆರಿಗೆಗೆ ಒಳಪಡುತ್ತಿದ್ದು ಎಲ್ಎಲ್ ಸಿಗಿಂತ ಯುಎಸ್ ನ ಒಂದು ಸಿ ಕಾರ್ಪರೇಷನ್ ಅನ್ನು ಹೆಚ್ಚು ಹೋಲುತ್ತದೆ. ಎಬಿಯೊಂದಕ್ಕೆ ಕಾನೂನು ನಿಗದಿಪಡಿಸಿರುವ ಕನಿಷ್ಠ ಬಂಡವಾಳವು ಕಡಿಮೆ ಎಂದರೆ ಎಸ್ಈಕೆ 50,೦೦೦.

### ಸ್ವಿಜರ್ಲೆಂಡ್‌ 
ಸ್ವಿಸ್ ನ ಬಾಧ್ಯತೆಗಳ ಸಂಹಿತೆ ಯು ಸೀಮಿತ ಹೊಣೆಗಾರಿಕೆ ರೀತಿಯ ವಿವಿಧ ಕಂಪನಿಗಳಿಗೆ ಎಡೆಮಾಡಿಕೊಡುತ್ತದೆ; ಇದರ ಪೈಕಿ ಸಾಮಾನ್ಯವಾಗಿ ಬಳಸುವ ಎರಡು ಕಂಪನಿಗಳೆಂದರೆ:

ಸ್ವಿಸ್ ಸೀಮಿತ ಹೊಣೆಗಾರಿಕೆ ಕಂಪನಿ: ಸ್ವಿಸ್ ಕಾಂಫೆಡರೇಷನ್ ನಲ್ಲಿ ಈ ಕಂಪನಿಯನ್ನು ಸೂಚಿಸಲು ಮೂರು ಅಧಿಕೃತ ಭಾಷೆಗಳಲ್ಲಿ ಬಳಸುವ ಪದಪುಂಜಗಳು ಈ ರೀತಿ ಇವೆ: ಜರ್ಮನ್ ನಲ್ಲಿ *ಜೆಸೆಲ್ಸ್ ಷಾಫ್ಟ್ ಮಿಟ್  ಬೆಸ್ ಕ್ರ್ಯಾಂಕ್ಟರ್ ಹಾಪ್ ಟಂಗ್* (Gesellschaft mit beschränkter Haftung), (ಹ್ರಸ್ವವಾಗಿ :*GmbH* ), ಫ್ರೆಂಚ್ ನಲ್ಲಿ *ಸೋಸಿಯೆಟೆ ಅ ರೆಸ್ಪಾನ್ಸೆಬಿಲಿಟೆ ಲಿಮಿಟೀ* (Société à responsabilité limitée)(ಹ್ರಸ್ವವಾಗಿ: *S.à r.l.* ಅಥವಾ *SARL* ) ಮತ್ತು ಇಟಾಲಿಯನ್ ನಲ್ಲಿ *ಸೋಸಿಯೇಟಾ ಅ ಗರನ್ಝಿಯಾ ಲಿಮಿಟಾಟಾ*  (Società a Garanzia Limitata)(ಹ್ರಸ್ವವಾಗಿ: *SaGL* ). ಸ್ವಿಸ್ ಎಲ್ ಎಲ್ ಸಿ ಯು ಹಲವಾರು ವಿಷಯಗಳಲ್ಲಿ ಒಂದು ಎಲ್ಎಲ್ ಸಿಗೆ ಸಾದೃಶವಾಗಿದ್ದು, ಈ ಕೆಳಕಂಡ ಅಂಶಗಳನ್ನು ಒಳಗೊಂಡಿದೆ: ಸದಸ್ಯರು ನಿಜವಾದ ವ್ಯಕ್ತಿಗಳಾಗಿರಬಹುದು ಇಲ್ಲವೇ ಪಾಲಿಕೆಗಳು, ಪಾಲುದಾರಿಕೆ ಸಂಸ್ಥೆಗಳು ಅಥವಾ ಇತರ ಎಲ್ ಎಲ್ ಸಿ ಗಳೂ ಆಗಿರಬಹುದು, ಸ್ವಿಸ್ ಎಲ್ಎಲ್ ಸಿಯ ಒಂದು ಸದಸ್ಯನಿಗೆ ಕಂಪನಿಯ ಬಾಧ್ಯತೆಗಳಿಗಾಗಿ ಪಾವತಿಸುವ ಹೊಣೆಗಾರಿಕೆಯು ಅದರ ಬಂಡವಾಳ ಕೊಡುಗೆಗಷ್ಟೇ ಸೀಮಿತವಾಗಿರುತ್ತದೆ, ಸ್ವಿಸ್ ಎಲ್ಎಲ್ ಸಿಯು ಸದಸ್ಯನಿಂದ ನಿರ್ವಹಿಸಲ್ಪಡುವುದಾಗಬಹುದು ಇಲ್ಲವೇ ನಿರ್ವಾಹಕನೊಬ್ಬನಿಂದ ನಿರ್ವಹಿಸಲ್ಪಡುವುದಾಗಬಹುದು, ಮತ್ತು ಅನ್ವಯಿಕ ಒಪ್ಪಂದದಲ್ಲಿ ಅನ್ಯಥಾ ಹೇಳದ ಹೊರತು, ಸ್ವಿಸ್ ಎಲ್ಎಲ್ ಸಿಯಲ್ಲಿ ಅದನ್ನು ನಿಯಂತ್ರಿಸುವ ಅಥವಾ ನಿರ್ವಹಿಸುವ ಸದಸ್ಯರ ಹಕ್ಕು ಅವರ ವೈಯಕ್ತಿಕ ಸದಸ್ಯತ್ವ ಆಸಕ್ತಿಗೆ ಸಮನಾಗಿರುತ್ತದೆ. ಸ್ವಿಸ್ ಎಲ್ಎಲ್ ಸಿಯಲ್ಲಿನ ಸದಸ್ಯತ್ವ ಆಸಕ್ತಿಯನ್ನು ನೋಂದಾಯಿಸಬೇಕಾಗಿರುತ್ತದೆ ಮತ್ತು ಹೀಗಾಗಿ, ಅವುಗಳು ಕೇವಲ ಒಬ್ಬ ಸದಸ್ಯನ ಹೆಸರಿಗೆ ಮಾತ್ರ, ಅದೇ ಅದನ್ನು ಹೊಂದಿರುವವನಿಗೆ (bearer)ಜಾರಿಗೊಳಿಸಲ್ಪಡುವಂತಿರಬಹುದು.

ಸ್ವಿಸ್ ನಿಗಮವು (ಆಂಗ್ಲ ಸಾಮಾನ್ಯ ಕಾನೂನಿನ ಸಂದರ್ಭದಲ್ಲಿ ಸಾಮಾನ್ಯವಾಗಿ ಶೇರುಗಳಿಂದ ಸೀಮಿತವಾದ ಕಂಪನಿ ಎಂಬುದಾಗಿ ಅನುವಾದಗೊಳ್ಳುವುದು):ಈ ರೀತಿಯ ಕಂಪನಿಗೆ ಸ್ವಿಸ್ ಮಹಾಒಕ್ಕೂಟದ ಮೂರು ಅಧಿಕೃತ ಭಾಷೆಗಳಲ್ಲಿ ಬಳಸಲಾಗಿರುವ ಶಬ್ದಗಳು ಈ ಮುಂದಿನಂತಿವೆ: ಜರ್ಮನ್ ನಲ್ಲಿ *ಅಕ್ಟೈಂಗೆಸೆಲ್ಶಾಫ್ಟ್*  (ಸಂಕ್ಷಿಪ್ತವಾಗಿ: *ಎಜಿ*, ಫ್ರೆಂಚ್ ನಲ್ಲಿ *ಸೊಸೈಟೆ ಅನಾನಿಮೆ * (ಸಂಕ್ಷಿಪ್ತವಾಗಿ: *ಎಸ್ಎ* ) ಮತ್ತು ಇಟಾಲಿಯನ್ ನಲ್ಲಿ *ಸೊಸೈಟಾ ಅನಾನಿಮ * (ಸಂಕ್ಷಿಪ್ತವಾಗಿ: *ಎಸ್ಎ* ). ಸ್ವಿಸ್ ನಿಗಮವು ಒಂದು ಎಲ್ಎಲ್ ಸಿಗಿಂತ ವಿವಿಧ ವಿಚಾರಗಳಲ್ಲಿ ಭಿನ್ನವಾಗಿರುತ್ತದೆ (ಒಂದು ಸ್ವಿಸ್ ಎಲ್ಎಲ್ ಸಿಯೂ ಸೇರಿದಂತೆ): ಬಹಳ ಮುಖ್ಯವಾದುದೆಂದರೆ, ಎಲ್ಎಲ್ ಸಿಯಂತೆ, ಒಂದು ಸ್ವಿಸ್ ನಿಗಮವು ಯಾವುದೇ ಅನಿವಾರ್ಯ ಕಾರಣದಿಂದಾಗಿಯೂ ಇಲ್ಲವೇ ಸ್ವಿಸ್ ಕಾನೂನಿನು ಅದಕ್ಕೆ ಸಂಬಂಧಿಸಿದಂತೆ ಒದಗಿಸುವ ಯಾವುದಾದರೂ ಅವಕಾಶವನ್ನು ಚಲಾಯಿಸಿಯೂ ಸದಸ್ಯನಿಂದ ನಿರ್ವಹಿಸಲ್ಪಡಲು ಸಾಧ್ಯವಿಲ್ಲ. ಇದಕ್ಕೆ ಕಾರಣವೇನೆಂದರೆ ಸಸ್ವಿಸ್ ಕಾನೂನಿನ ಸಂಬಂಧಿಸಿದ ಕಡ್ಡಾಯವಾದ ಅನುಚ್ಛೇದಗಳು ನಿರ್ದೇಶಕ ಮಂಡಳಿಯು ಕೆಲವು ಹಸ್ತಾಂತರಿಸಲಾಗದ ಕರ್ತವ್ಯಗಳನ್ನು ಹೊಂದಿರುವುದಾಗಿ ವಿಧಿಸುತ್ತದೆ. ಇನ್ನೂ ಹೆಚ್ಚಾಗಿ, ಸ್ವಿಸ್ ನಿಗಮವೊಂದರ ಶೇರುಗಳನ್ನು ಒಬ್ಬ ಬೇರರ್ ನಿಗೂ ಸಹ ಜಾರಿಗೊಳಿಸಬಹುದಾಗಿದೆ(ಬೇರರ್ ಶೇರುಗಳು) ಮತ್ತು ಹೀಗಾಗಿ ಹೊಂದಿರುವವನ(ನೋಂದಾಯಿತ ಶೇರುಗಳನ್ನು) ಹೆಸರಿನಲ್ಲಿ ಮಾತ್ರವಲ್ಲ, ಆದರೆ ಇದು ಕೇವಲ ನೋಂದಾಯಿಸಲ್ಪಡಬಹುದಾದ ಒಂದು ಸ್ವಿಸ್ ಎಲ್ಎಲ್ ಸಿಯಲ್ಲಿನ ಸದಸ್ಯತ್ವ ಆಸಕ್ತಿಗಳಿಗೆ ಮಾತ್ರ ಅನ್ವಯಿಸುತ್ತದೆ.

### ಉಕ್ರೇನ್ 
ಈ ವಿಧದ ಘಟಕವು 1990ರ ದಶಕದಿಂದ ಈ ದೇಶದಲ್ಲಿ ಅಸ್ತಿತ್ವದಲ್ಲಿದೆ. ಯುಕ್ರೇನಿಯನ್ ಭಾಷೆಯಲ್ಲಿ ಅದು "Товариство з обмеженою відповідальністю" ಎಂಬುದಾಗಿ ಬರೆಯಲ್ಪಡುವುದು.(ಸಂಕ್ಷೇಪರೂಪವು - ಟಿಒಬಿ, ಟಿಎಸ್ಒಬಿ), ಟ್ರಾನ್ಸ್ ಲಿಟರೇಷನ್ ಮಾಡಿದರೆ "ತೊವರ್ಯಿಸ್ತ್ವೊ ಜೆಡ್ ಒಬ್ಮೆಜ್ಹೆನೋಯು ವಿಡ್ಪೊವಿಡಲ್ನಿಸ್ತ್ಯು" ಎಂದಾಗಿದ್ದು ಸೀಮಿತ ಹೊಣೆಗಾರಿಕೆಯ ಕಂಪೆನಿ ಎಂಬ ಅರ್ಥ ಹೊಂದಿದೆ.

### ಯು.ಎ.ಇ. 
ಈ ವಿಧದ ಅಸ್ತಿತ್ವವು ಯು.ಎ.ಇ. ರಾಜ್ಯಗಳಲ್ಲಿ ವ್ಯವಹಾರ ಮಾಡಲು ವ್ಯಾಪಕವಾಗಿ ಸ್ವೀಕೃತವಾಗಿರುವ ಬಗೆಯಾಗಿದ್ದು, ಇದನ್ನು ಎಲ್.ಎಲ್.ಸಿ. ಎಂದು ಕರೆಯಲಾಗುತ್ತದೆ.

### ಟರ್ಕಿ 
ಟರ್ಕಿಯಲ್ಲಿ, ಎಲ್ಎಲ್ ಸಿ(ಎಲ್ ಟಿಡಿ. ಸ್ಟಿ)ಯನ್ನು ಬಳಸುವುದು ಅಪರೂಪ. ಬದಲಾಗಿ, ಕಂಪನಿಗಳ ಹೆಚ್ಚು ಭಾಗವು, ಅವುಗಳ ಕಾನೂನುಬದ್ಧ ಅಸ್ತಿತ್ವವನ್ನು ರೂಪಿಸುವಾಗ ಬಹುತೇಕ ಸಮಯ ನಿಗಮ(ಎ.ಎಸ್.)ವನ್ನು ಬಳಸಲು ಅಪೇಕ್ಷಿಸುತ್ತದೆ.

## ಇವನ್ನೂ ಗಮನಿಸಿ 
* *Gesellschaft mit beschränkter Haftung * (GmbH),ಎಲ್ ಎಲ್ ಸಿ ಯ ಒಂದು ಜರ್ಮನ್ ಮಾದರಿ.
* *Besloten Vennootschap* (BV), ಒಂದು ಡಚ್ ಖಾಸಗಿ ನಿಯಮಿತ ನಿಗಮ
* ಸೀಮಿತ ಹೊಣೆಗಾರಿಕೆ
* ಎಲ್ ಎಲ್ ಪಿ 
* ಸರಣಿ ಎಲ್ ಎಲ್ ಸಿ
* ವ್ಯಾಪಾರದ ವಿವಿಧ ಸ್ವರೂಪಗಳು
* ಏಕರೂಪಿ ಸೀಮಿತ ಹೊಣೆಗಾರಿಕೆ ನಿಗಮ ಕಾಯಿದೆ
* ಒಳ್ಳೆಯ ನಿಲುವು

## ಆಕರಗಳು 

ವರ್ಗ:ನಿಗಮಗಳ ವಿಧಗಳು
ವರ್ಗ:ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಕಾರ್ಪರೇಟ್ ಟ್ಯಾಕ್ಸೇಷನ್
ವರ್ಗ:ಹಣಕಾಸು